Chinram ah NLD nih PDF Dirh an Timh Timi kong ah Chin NLD Upa Biahalnak – THE CHIN JOURNAL\nChinram ah NLD nih PDF Dirh an Timh Timi kong ah Chin NLD Upa Biahalnak\nJuly 8, 2021 July 8, 2021 | The Chin Journal | Hakha, Chin State\nMyanmar ramchung hmun khat ah PDF nih Training limnak an tuah lio. Photograph: National Unity Government/EPA\nChin ramkulh ah NLD palai pawl nih PDF dirh an timi tiah nai hrawng bia a lenmi kong he pehtlai in Chin ramkulh NLD upa pakhat a simi Pu Jacob Thang cu The Chin Journal nih biahalnak kan ngeih i atulio Chin NLD upa pawl le an rianttuan ningcang konglam pawl tlamtling in a langhter.\nBiahalnak: Chin NLD upa/palai pawl nih a dangte in PDF dirh an timh timi kongah Chin NLD nan dir hmun?\nBialehnak: Hluttaw palai nih CRPH a ser. CRPH nih NUCC a ser. NUCC nih NUG a ser. NUG le CNF cu ralkap pennak thlak ding le Federal Democracy pennak a chuah tiang hmun khat ah rianttuan tti ding in hnatlak minsen an thut cang. CNF cu NUG cozah he rian an ttuan tti bantuk in Chin Hluttaw he zong hmun khat ah rian an ttuan ti. Committee Representing Chin State Hluttaw (CRCH) le CNF hruainak in Interim Chin National Consultative Council (ICNCC) ser a si. ICNCC in NUG ah palai (2) thlah a si i cu chung in Dr. Lian Hmung Sakhong zong Federal Union Minister rian pek a si. Cun NUG hruaimi Ministry of Defense (MoD) nih West Commend Implementing Committee (WCIC) ser ding a ti bantuk in Chin MP hruainak in WCIC ser a si. WCIC ttuanvo ngeitu le CDF hruaitu hna cu hmun khatte an rian an ttuan ti. Cu bantuk cun CNF zong CDF he hmunkhatte ah rian an ttuan tti.\nBialehnak: A cunglei i ka langhter mi vialte khi Chin NLD nih a tuanmi rian a si. Chin Hluttaw palai chung ah a cawlcangmi hi Chin NLD lawngte an si. Atu lio tthithruainak CRCH, CRPH le NUG ah biatak te in thazaing chuah in rianttuan a si. CDF nih an herhmi hriamnam tlamtin nakding, IDPs bawmh chanhnak, tbk., kan miphun ca ah a herhmi chimrelnak an ngeih hnu ah bawmhchannak hmuhmi cu a tawlreltu hna i ttuanvo an lak ko. Atu lio dohthlennak caan lio ah Chin NLD rian lawng a si lo kan miphun dihlak tuanvo a si. Biaknak in siseh, zatlang bu in siseh, party kip in siseh thazang kan chuah ding rian a si.\nBiahalnak: Chim chap na duhmi…?\nBialehnak: Atu lio ah Party in siseh, pumpak in siseh mah hlawknak hmuh ding ah rianttuan caan a si lo. Kan miphun ning in thazaang chuah i hmunkhatte ah riantuan tti caan a si. Fiangfai in theih lomi kong social media ah cattial ding a si lo. Ahnu ah mah le mah ningzah i thlaih a si. Bia na ka halmi cung ah ka lawm.


Tuzan Thlapalai Rak Zohte; 1866 Kum Lio Bantuk In Khuaruahhar Thlapa A Lang Than Lai - THE CHINLAND POST\nTuzan Thlapalai Rak Zohte; 1866 Kum Lio Bantuk In Khuaruahhar Thlapa A Lang Than Lai\nCity Hunter| 2018 January 31| 2018 January 31 zan cu thlapalai (fullmoon_ lah-pih) zan a si. Hi zan ah voidang kel bang a chuakmi thlapalai siloin khuaruahhar in thlapa a laimi (full moon) hmuh khawh a si lai.\nSingapore science lei thiamsang zung nih hi zan ah a chuakmi thlapa hi voidang kelnak in a ngan deuhmi supermoon, thlapa dawpdawlh (lunar eclipse) le thlapa dum (blue moon) timi phunthum hi hmakhatte ah hmuh khawh asi lai. Cucu, ‘Super blue total lunar eclipse’ tiah auh a si tiah an phuan.\nTuzan a chuak dingmi thlapa hi a luancia kum 152 lio a simi 1866 kum ah voikhat a rak chuak/cang bal. Cu hnu cun tuzan hi avoi 2nak a chuah a si than lai. 2018 January 31 hi thlapa le vawlei aa naih bik nicaan a si ruang ah thlapa hi voidang nak ngan deuh in hmuh khawh a si lai caah “Supermoon” tiah an auh.\nCu pin ah hi ni ah tukum chung a hmasa bik thlapa dopdolh (lunar eclipse) zong a chuak lai tiah theih a si. January 31 hi thlakhat chung i a voihnihnak thlapalai (lah-pih) a si ruang ah “Blue Moon” timi zong a chuak lai tiah science lei thiamsang nih an ti. 2018 January 1 ahkhan thlapalai (fullmoon) voikhat a si cang, atu hi thlakhat chung ah avoi hnihnak thlapalai a si than lai.\nA tlangpi in thlakhat chung ah thlapalai (fullmoon) cu voikhat lawng a si tawn nain atu January thla ahcun voihnih a chuak lai. “Blue Moon” tiah an auhnak cu a cang bal theng lomi asiloah kumsau tuk a rauh hnu i a cangmi thil a si ruang a si. Cun thlapa muisam hi vandum mui (blue color) taktak a si lai lo tiah Singapore Science lei thiamsang zung nihcun an ti.\nThlapa dawpdawlh ruangah January 31 zan thlapa muisam hi asen asiloah darsen (copper) muisam in nan hmuh lai. January 31 zan ah kan hmuh dingmi thlapa muisam le sining cu lungtho ngai in hngah i ngiatthlai le zohfel cio a hau tiah Science lei thiamsang zung nihcun an ti.\nPrevious Vawleicung Kum Upa Bik Hringtu Nu 5\nNext Man lo tein rian cawn le thiam na duh maw?


SAC Ralkap Nih Mindat Khua Hmun 2 In An Doh - Online Newspaper\nSAC Ralkap Nih Mindat Khua Hmun 2 In An Doh\nAtulio Mindat khuachung kahdohnak a fak ngaingai. “Nichuahlei ah palik sakhaan zawn in le Nitlaklei ah SAC ralkap bu no. 274 nih CDF-Mindat an doh hna,” tiah Mindat uknak lei bu nih thawngpang an chuah.\nSAC ralkap lei nih Sniper le miakpi pawl an hman caah CDF lei hliamhma a pumi pawl khulrang in bawmhchanhnak an tuah khawh lo pin ah mipi nunhimnak ca zong ah ttihnung a si cang, tiah an langhter chih.\nMay 5 ah SAC nih Myanmar ramchung University le College vialte on ding in an rak timhtuah i, Hakha GTI zong ah sianginn kai ding in mincazin a pemi siangngakchia cheukhat an rak um. Hakha GTI siangngakchia hruaitu pakhat nih, “Atu tiang kan theih tawk ahcun sianginn kai ding in mincazin a pemi minung 6 in 7 hrawng an si,” tiah The Chin Journal ah a rak chim.\nAsinain, sianginn kai ding in mincazin a pemi siangngakchia pawl nih kai tthan lo ding in an i let tthan dih caah Hakha GTI ah sianginn a kaimi siangngakchia an um lo, tiah Technical Students’ Union, Hakha nih thawngpang an chuah.\nHakha GTI sianginn on kong le siangngakchia a kaimi an um le um lo kong he pehtlai in sayakyi Dr. Tlaung Za Thang cu May 6 ah The Chin Journal nih kan pehtlai i bia kan hal tik ah, “Atulio ah cun mah kong hi mi nih an chimceih ngaimi a si caah bia kan let kho rih hna lai lo,” tiah a chim.\nHakha GTI ah siangngakchia zapi nih sianginn kai loin an um i, saya/sayamte chung ah zatuak in 67% hi CDM ah an i tel. CDM ah aa telmi saya/sayamate le rianttuantu minung 46 cu rian in kan dinhter chung hna, tiah May 5 ah Hakha GTI nih ca zong an rak chuah. | Credit: The Chin Journal\nSiangngakchia Pawl An i Let Than Dih Caah Sianginn A Kaimi An Um Lo\nHakha Mino Nih Cathanh An Chuahmi A Tha Kho Tuk\nPu Peng Hu a Tlaunak Zarh Khat Leng a Si Cang, Chungkhar Lungrethei\nSopum Khua Ah SAC Ralkap A Phanmi An Kir Cang\nKhualhringtlang Kahdohnak ah SAC Ralhrang 6 An Thi Cang\nBreaking News: SAC Ralkap Le CAN Ralkap Kahdohnak A Chuak\nPyin Oo Lwin Ah SAC Ralkap Vanlawng A Tla, 12 An Thi\nSAC Ralkap Nih Minung 2 Tlaih An Timh Hna, Nain An Zaam Manh\nMindat-CDF An Tlaihmi Hna, Ti Le Rawl An Pe Hna Lo


Lung A Fak Hringhran Ko! Hi Bantuk Uknak Tang I Ka Fa A Than Ding Cu Ka Duh Hrimhrim Lo! – Chin 11 News\nLung A Fak Hringhran Ko! Hi Bantuk Uknak Tang I Ka Fa A Than Ding Cu Ka Duh Hrimhrim Lo!\nPosted By: chin11news February 4, 2021\nA caan lio a si caah chim ve rih ko ning! Hi bantuk uknak tang i ka fa a țhan ding hi cu ka duh hrimhrim lo. Keimah fa lawng hlah, aho fa hmanh hi bantuk uknak tang i an țhan ding cu ka duhpiak hrimhrim hna lo.\nZeicahtiah keimah hrimhrim ralkap umnak (sakhaan) pawng bak ah a chuak i a țhang mi, ralkap nih duh tik poh ah meithal in rak tlerhkhonh mi le rak firboh mi ka si caah, ramkhel kong ah hngalhnak tampi ka ngei lo nain, ralkap uknak a chiatkhaat ning cu ka thluak le ka mit lawng in si loin, ka thinlung le ka thihri le ka ruh le ka sa zong in ka rak tem ve ko caah a si!\nCucaah, atu bantuk caan ah ralkap uknak a si ah, uk NING a si ah, a uar pah phun le hi uknak chung in thil țha aa ruahchan ngai mi hi cu lungfim tein khua nan ruah deuh rih ah a țha men lai. Cun, kei ka hmaika ah cun nan chim lo ah a țha deuh✍. Kaan huat hna lai, ka thin hung lai, tinak si loin ka thitha nih a celh lo ti bia mu. “Kan bia tawi ko seh.” Chim ah cun a tampi nain…\nA tang hmanthlak hi cu Salai Athang Khiteng i kaa laak mi a si. A țha le a rem bik in kanmah le khel cio in khuakhan le cawlcangh kan thiam nakhnga Pathian nih fimnak kan pe cio ko seh. Credit: Peter Hrang Lian Thang


Zual Ko :A Poi Tuk E,Tiva Kalnak Ah A Nunak A Liam… – Chintanbo\nFebruary 16, 2021 admin THEIHTLEI 0\nNungak Lalhmangaihropuii (Hmai) kum-19 D/o PC Lalnihmawia cu ni hin tiva kalnak ah a tla sual i a nunak a liam tiah theih asi.Amah hi Zobawk khua,Lunglei District ah a um mi si i, an khua Khrihfabu Mino hna nih (Fund) tangka kawlding in tiva ah an kal tiah theih asi.An Khrihfabu (TKP) Mino ah hin active ngai mi asi lengah, khuachung lei\nYMA hna zawng nih ani bochan ngaingai mi asi.\nAn Group min hi,(TKP) Hosea group an si i,an group min in tangka (fund) kawl ding in,Mat tiva ah an kal i, hi bantuk van chiatnak hi a tawn mi asi.A tlak ka tein chanh ding in ani zuam len nain,chanhkhawh asi tilo tiah theih asi.A tuah a ruak cu an hmuh cang i,an khua zobawk ah an tlunpi cang i,thaizing chun suimilam 12:00pm ah vui asi lai tiah thong kan theih.\nA mah hi Mino Programme le pumhnak zawngah bau loin ai tel peng mi asi lengah,ankhua Mino hla remh pawl ah le Area hla remh pawl zawngah a tel lio mi asi caah,an member hna nih cun, an siang hrimhrim lo.mithi chungkhar bawipa nih hnem ko hna sehlaw, a kal tak mi anu le pa a u le nau hna,bawipa nih umpi ko hna seh.mithi chungkhar thlacam in bawi ko hna u sih.\nSource : Zobawk TKP Group


Pu Zo Tum Hmung: ‘Trump min a thut cang caah Malay le Delhi Chin ralzam ca ruahchannak a zor chin’ | Salai Lungthli Tum\nPu Zo Tum Hmung: ‘Trump min a thut cang caah Malay le Delhi Chin ralzam ca ruahchannak a zor chin’\nPosted on September 19, 2018 by Salai Lungthli Tum in CAPAR, CHIN // 0 Comments\nU.S. nih Ralzaam 30,000 Lawng Lak Aa Tim\nU.S. Secretary of State (Ramleng Vuanci) Mike Pompeo nih cozah kum 2019 chungah US nih vawleicung ralzaam 30,000 kan lak lai tiah a chim. President Trump nih nawl (presidential determination) a chuah rih lo. Nain, Secretary Pompeo a chim ningin atu thla dih lei asiloah October zarhkhatnak hrawngah nawl a chuah te kho men. Zeicahtiah cozah kum 2019 cu October 1 2018 in a thawk i, September 30 2019 tiang a si.\nPresident Trumph nih 2018 kum ah 45,000 ralzaam lak dingin nawl a rak chuah. Nain, hi a minsen a thut i ka tuah lai a tining in a tuah lo. September 14 tiangah U.S. ah a lut taktakmi ralzaam hna cu 20,824 lawnglawng an si. A cheu hmanh a lak lo. Cun, East Asia in 5,000 lak ding a ti. 3,419 lawng an phan rih. September 30 cu kum dongh a si caah zarhhnih chungah tam an lut manh ti lai lo.\nCucaah President Trump nih 30,000 lak dingin minsen a thut taktak ahcun Malaysia le India i Chin ralzaam caah ruahchan awk a tlawm chin lengmang cang.\nU.S. president thimnak an tuah lioah President Trump a sung lai, ka rak ti. Ka palh. Nain, ralzaam kong he pehtlaih in a kalpi te lai tiah ka rak ruahmi policy belte cu ka palh lo. Ka rak ruahning tein atutiang cu a kal pi ko rih.


Hakha Ah A Kumluanmi Eidin Pawl Tuanvo Ngeitu Nih Mei In An Khangh – THE CHINLAND POST\nHakha Ah A Kumluanmi Eidin Pawl Tuanvo Ngeitu Nih Mei In An Khangh\nSalai Cung| 2018 April 27| Chin ramkulh Hakha khuapi chung ah mizapi caah eidin pawl hi ngamdamnak he aa tlak in cawk le eidin khawhnak caah cozah lei tuanvo ngeitu FDA hruainak in April 25 ah dawr kip chekfelnak an tuah. Eidin siseh, sii-ai siseh a kum luan le luan lo chekfelnak an tuah i a kumluanmi paoh kha mei in an khangh.\nAtu bantuk in eidin pawl a kumluan le luan lo hi a kum fatin te chekfelnak an tuah theu. Cu lawng si lo in Hakha khuapi chung sii dawr kip zong ah an zuarmi sii pawl a kumluan le luanlo an chek tawn lengmang. A kum luanmi paoh cu an chuh hna i an hlonh, an hrawhpiak theu hna tiah kan theih.\nHiti sii-ai le eidin lei a chekfeltu FDA phu in tuanvo ngeitu pakhat nih, “Hiti eidin siseh, sii siseh chekfelnak kan tuahnak a ruang cu mizapi ngandamnak ding runvennak caah a si. A kumluanmi sii-ai le eidin i eidin sualnak in thih khawh le zawtnak ngeih khawh a si caah tih a nung tuk. A cheu cu a kumluan le luan lo hngalh lo bu in an zuar chih, a cheu cu a kumluan hngalh ko bu in zuar chih a hmangmi an um theu. A kumluanmi sii-ai le eidin zuar cu upadi zong nih a onhmi a si fawn lo. Cucaah, mizapi ngandamnak he aa tlak in i runvennak caah atu bantuk in chekfelnak kan tuah le a kumluanmi eidin le sii-ai paoh mei in kan khangh dihnak hi a si” tiah The Chinland Post ah a chim.\nA kumluanmi sii-ai le eidin pawl an hmuhmi hi a tam pah theu, tutan mei in an khanghmi zong a tam ngai tiah kan theih.\nPrevious Chinram Zaanglekcelh Zung Bawmhnak In Avoi 2nak Hakha Town Churches Pumpululh Chuih Zuamnak An Tuah Lai\nNext Hakha-Paletwa Lampi Furthal Hlan Motor Kal Khawhnak Papek In Ka Tuan Lai; Minister Pu Sui Thio


Tedim peng ah SAC Ralhrang Helicopter Kahnak in “Mung No” a Nunnak a Liam (RIP) – KAWLTU NEWS\nTedim peng ah SAC Ralhrang Helicopter Kahnak in “Mung No” a Nunnak a Liam (RIP)\nJanuary 22, 2022 January 22, 2022 kawltunews\nTedim peng ah SAC Ralhrang Helicopter Kahnak in “Mung No” a Nunnak a Liam: Nihin January 22 zinglei ah Tedim peng Hiangzing khua pawng ah SAC ralhrang nih Helicopter pahnih in mipi rungvengtu ralkap pawl an kah hna ca ah mipi ralkap lei in Mung No a nunnak a liam, tiah thawng kan theih.\nZing sml. 7:00 hrawng ah SAC ralhrang nih Helicopter pahnih in an kah hna pin ah Kalay University tual chung in miakpi in an rak kah chap hna. Hiangzing khua ah aa hrengmi SAC ralhrang pawng khamh ding in Kalay-Chin ramri ah nihin zinglei ah ralhrang pawl motor in an rak chiah chap hna bang in nizaan January 21 zong ah Tedim ah Helicopter panga in ralhang thazaang an chap.\n[Burmese] တီးတိန်မြို့နယ်တွင် စကစလေကြောင်း တိုက်ခိုက်မှုကြောင့် ဒေသကာကွယ်ရေးတပ်မှ ရဲဘော်တစ်ဉီးကျဆုံး ယနေ့ ဇန်န၀ါရီ ၂၂ ရက် နံနက်ပိုင်း ၇နာရီခန့်တွင် တီးတိန်မြို့နယ် ဟရန်းဇိန်ကျေးရွားအနီးတစ်၀◌ိုက်ရှိ ဒေသကာကွယ်ရေးတပ်များကို ကလေးတက္ကသိုလ်ကနေ လက်နက်ကြီးဖြင့် ပစ်ခတ်သည့်အပြင် စစ်ရဟက်ယာဉ် ၂စီးဖြင့်ပါ တိုက်ခိုက်ခဲ့ပြီး ဒေသကာကွယ်ရေးတပ်ဘက်မှ ရဲဘော် မှုန်နို ကျဆုံးသွားပါတယ်။\n← Ralhrang nih Kan Pale Pahnih Thih Dan (Death Sentence) an Pek Hna\nCNA Ralbawi Salai Cung Lian Sang nih Miphun caah nunnak a Pek ee (RIP) →


CAYLA KHAKI COLD SHOULDER FRILL PLAYSUIT\nLook super cute in this khaki playsuit! The cold shoulder and open back detailing on this playsuit keep it playful and would look perfect with either sandals or strappy heels this summer. Delivery Details\nASHBY BLACK FLORAL LACE UP PLAYSUIT\nKORA GOLD GLITTER SKINNY CHOKER


Mizo Cozah Cu Assam Cozah Nih An Luh Hnawh Than Hna Caah Khuacimuih Dawh An Si Than – Thechinlandtoday\nMizo Cozah Cu Assam Cozah Nih An Luh Hnawh Than Hna Caah Khuacimuih Dawh An Si Than\nadmin June 29, 2021 Leave a Comment on Mizo Cozah Cu Assam Cozah Nih An Luh Hnawh Than Hna Caah Khuacimuih Dawh An Si Than\nNihin June 29.6.2021 zinglei ah Assam palik le tupi zohkhenhtu hna cu Mizoram ramchung Mizo pawl dumtuahnak hmun Aitlang hnar lei ah tam ngai an rak ra than tiah theih asi.Assam palik hna hi Hailakandi SP, Sub-Division Officer- SDO le District Forest Officer- FDO hna nih an hruai hna i Vairengte mi Pu Lalchhandama thlam an hrawh pin ah Kunya kung cheukhat an phawi piak dih hna.\nAssam palik hna cu Mizoram chungah an rak luh ruangah le Pu Lalchhandama thlam an hrawh mi duhlo inVairengte mino hna cu Assam palik pawl umnak ah an kal colh ve. Hi thawng theih in Mizoram palik SDPO nih mino hna cu cozah bia le hla hngak dingin a chimh hna hnuah Mizoram palik le mino hna cu Assam palik pawl umnak ah an va kal hna i, kaphnih hruaitu pawl an i chawnh hnuah Hailakandi ah tonbiaruahnak ngei ding an hna tla.\nAssam le Mizoram ramri hi hlan lio in kum fatin buainak a chuak peng mi asi. 2018 ah Mizoram Chief Minister hmasabik Pu Ch.Chhunga ram chungah MZP nih ramri kilvennak langhternak caah i dinhnak thlam an sak mi cu Assam palik nih duh lo in Sianghngakchia hna an velh hna, meithal in an kah hna caah buainak fak ngai a rak chuak bal cang.\nChin Ramkulh Chung Sipin Pawl Cu An Loh Ko Ne Tung →\n← Tahan le Kalay Lei Hrawnghrang Thanwgpang Thar


Mara nih Vice President Henry Van Ṭhio sin ca an kuatmi cu lung a fak i ngaih a chia kho taktak-VIDEO – Chin World News Evening\nVP Pu Henry Sin ah Mara nih an ka kuat mi Caa|Tutan Mara Tlang na rat lai cu kan I hngak hlang ngai ngai. Hmuhsun tonhar. Kum 5 dan ah voi khat te kan in ton asi hnga. Salai Pathli nih an cah mi Saikel lukhuh cu philh hrim lo ding. Lau zawt nak le na thi akai lo nak hnga, ကာကွယ် ဆေး na rak i chunh cia ah a tha lai.\nSilo le Sibawi Thiam sang hna, Tamaadaw le Nurse nu ngak hna naa kenh cia hna ah a tha lai.Kan in vote hna ruang ah nan kan dawt nak Lam le sul te hi rak zoh Chung te ko. Tang film ah aum ko hi. Na Tlang bawi hna, na mitthi Lalang hna, Na Tumkheng hna, Na thiangthunh hna nih an kan tuahto Dan hi film ah hin rak zoh Chung ko zangfah nak tein.\nKan nih Mara nih Nang le Sym Ni Sui Lian cu kan in theih bal hna lo 2015 lio ah cun. Kan phun hawi Bohmu Bawi Tial ruang ah mee kan in pe hna. Nain kan nih Mara Tlang cu Mee an pe lo mi hna ko kan hluan cang. Mara Tlang nih lungsau thinfual in kan in orh ko hna. Ropui cungnung Van tawi thang SPH le Mara Tlang daw tu nan si hna caah. Credit: Saya Rung Kaw\nWOW! Awṭha Van Hlei Sung nih CNLD hla a sakmi a chuak cang a ṭha kho taktak-VIDEO


Ngandamnak Kong Archives - Page 3 of 30 - Khuaruah Har News\nHi Bantuk Thawngpang Theih Hi Lung A Hmui Kho Tuk Eh!\nKhuabung Ah Sii-Inn Onnak An Tuah Lai. Chin ramkulh, Thangtlang Peng Khuabung khuathar ah a ra laimi May 28 chun sml 12:00 ah sii-inn hunnak an tuah lai, tiah kan theih. Khuabung khuami pakhat nih, “Sii-inn cu ramdang um Khuabung mi nih an kan sakpiak mi a si. A sau\nNew England Journal Of Medicine Nih Zawngtah Tthatnak Hlathlai An Tuah I An Hmuh Mi Cu A Mak Law Law Khi A Si\nNew England Journal of Medicine nih Zawngtah tthat nak biatak tein hlathlai nak an tuah I an hmuh mi cu, Zawngtah ei lengmang mi pawl khi 40% tluk cu Lephiat zawtnak in an thi loh tiah an hmuh chuah. Zawngtah ah khin protein dat tampi a um caah minung kan\nRingworm (Tak-thak) Zawtnak Fawi Tak Tak In A Damter Kho Tu Sii\nMinung tampi nih kan buaipi tuk tawn mi cu ringworm takthak zawtnak khi a si. Ringworm ah khin phun hnih a um i a hnai chuak peng mi pawl khi a dam a fawi deuh i, a caar bak in a caar mi pawl khi a dam har taktak mi\nPhaisa Tampi Dih Hau Lo Tein Kal Fak Damter Nak Kokek Sii\nKan Kal (kidney) khi minung kan ngan dam khawhnak ding ah a biapi taktak mi a si. Kan kal (kidney) a fak a si ahcun duh ning in rianhrang ttuan khawh a si ti lo. Minung tampi an thih pi mi zawtnak phun khat zawng a si. Kal fak (kidney)\nPhone A Zoh Peng Mi Caah A Herh Mi Mit Exercise Tuah Ning Phun (6)\nTu kan chan cu kan theih dih cio bang in IT chan ah kan hung cuah ve cang caah cathiam mi he thiam lo mi he Boble phone tawngh cio asi. Kan theih dih cio bang in chan ai thlen ning a rang tuk cang caah sifak te chungkhar hmanh\nGermany Ram Ah Monkey Pox Zawtnak Ttihnung Taktak A Chuak Tthan\nCovid-19 zawtnak nih kan vawleipi kum hnih leng bak lungfimlo in a kan tuah dih hnu ah tlawmpal te zawtnak ai-ning deuh kan vung ti lei sangah vawleicung ram zeimaw zah ah Monkey Pox an tihmi zawtnak a chuak tthan hoi. Mah kong cu The Chin Post nih atang ah\nCattial thiam Sayamah hlaing Taung Kyi nih khuk fak/ fah hmangmi hna caah fawi taktak in damter nak kokek sii a vun langhter mi hi na khuk hna a fak ve sual ahcun rak hmang ve hmanh a mah bak nih damnak ah a hman mi a si caah zumh\nKuhva Ei Mi Nihcun Mah Kokek Sii Hi Ei Hrimhrim Ding\nBanhla Nih A Tang Zawtnak Phun Hra Khi Fawi Tein A Damter Khawh\nMinung tampi nih kan fanu fapa hna zingzan kan ei ter tawn mi banhla nnih zei bantuk zawtnak pawl caah dah a that tihmi na thei ve cang maw? A tang ah hin a damter khawh mi zawtnak phun pawl cu ka rak langhter. 1. Ruh cang fak hmang mi


Vanzang Khua Result Theih A Nuam Ning ! – Chin 11 News\nVanzang Khua Result Theih A Nuam Ning !\nTutan thimnak kong tete van rel cu a nuam ko. Mee dihlak fonh tikah lawngah a hodah teitu a si lai ti cu a fiang chom ko lai. A sinain tutan thimnak ah Chinchin PekThang khua a simi Van Zang nih party Dang cu hmunhma an pe duh bak hna lo. A fawinak chim cun Uar an um lawlaw khi si.\nRelchap dingmi pawl cu :– Tutiang result an langhter ning ahcun Matupi peng ah CNLD biatak tein an tthawng. CNLD nihin Matupi peng ah teinak kan hmu tuk lai lo, Thantlang le Hakha peng tu ahcun kan tei ngai te lai tiah an ruah mi a si nain Matupi peng tu ah CNLD an thawng taktak i Hakha le Thantlang peng ah CNLD an der deuh mi hmuh khawh a si\nTutan thimnak result ah miphun a ttanh taktak tu, Nationalism taktak cu an lang ko. David Ngaisak khua ciammam an si tiah faktuk phu zong an si fawn. Atu tiang an result hi rak zoh law CNLD nih fak tuk in an tei cang hna\nmak ngai mi cu Thantlang peng khuate cheukhat ah USDP biatak tuk in an thawng ve hoi. Cun Thantlang peng khuate cheukhat ahcun Dr. Van Hmun Lian nih Henry Van Thio a teinak zong a um ve. MP Ni Sui Lian cu a mah a khua bak ah CNLD nih faktuk in an tei fawn hoi. Atu hi a khua kip in result an khomh cuahmah lio a si, hi result an khomh dih hnu ah vote tambik a hmu mi in teinak pek cuahmah an si te lai. Atu tiang cu khuate kip result lawng a si rih, a huap in result thanhnak, a hodah Chin ramkulh ah teinak a hmu timi taktak cu zeitik ah a fian lai timi theih a si rih lo. Ref: VOM


CNLD CEC Bahu Nih Pu Lal Maung Cung Members Sinak In An Chuah Mi Cu Phungning Lo A Sinak Pathum 3 – Chin World News Evening\nCNLD CEC Bahu Nih Pu Lal Maung Cung Members Sinak In An Chuah Mi Cu Phungning Lo A Sinak Pathum 3\nJuly 21, 2020 Salai Van Hmuhning\nCNLD Party ah Thantlang ah Chairman a simi Pu Lal Maung Cung cu Bahu nih members sinak in an chuahmi cu Phungning lo a si. Hruaitu hna nih nawlngeihnak sawhsawh le pumpak i huatnak in chuahmi a si. Thantlang Peng CNLD party a dirhtu a si lawng si loin Pyine No 1 in Candidate ca ah thimmi a si fawn. Thantlang Peng CNLD dirhtu le Candidate ca ah Party EC nih thimmi a si ko buin an chuahmi cu phungning lo a si. Phungning lo a sinak;\n1. Party/Phu a dirhtu le a dirhnk hmun pakhat a si komi ah Members sinak in chuah phung a si lo. A riantlaihmi Chairman in thlak i members sawhsawh ah ṭhumh khawh a si. Asinain amah dirhmi Party le a dirhmi party hmunhma ah an chuahmi pumpak i huatnak le rem lonak nawlngeihnak duh ruangah a si ti khawh a si.\n2. Pyine No 1 ah Party EC nih an fehter mi Bahu nih an fehter lo hmanh ah Members bakin an chuahmi cu Thantlang Peng CNLD Party EC khuakhannak zei an rel lo le nawlngeihnak pakhat hmanh an ngeihter duh hna lo ruang ah a si. Cucaah Party EC nawlngeihnak an hrawh tiah tikhawh an si ko lo maw? ti awk khi a si. Party EC um cu zeidah santlaihnak a ngeih hnga?\n3. CNLD Bahu in Memny sinak an chuahmi hi Thantlang CNLD party EC nih hnatlakpinak zeihmanh um loin an chuah. Cucu anmah le an hmunhma le an dir an dirhnak hmun koko ah nawlngeihnak lianpi hmang in an chuahmi cu Thantlang Peng CNLD Members vialte zeirel lo le upat lo a si. Mipi telpinak um lomi Party le Peng kip Party EC theihpinak um loin a cawlcangmi Party cu Miphun party ti awk a si lo. Lutlai hna Party ti awk khi a si hlah maw tiah ka ruah.\nHi vialte hi thil kalning a si lo hlah maw tiah ka ruahmi a si. A si hrimhrim, nan palh hrimhrim tinak a um lo. Thilkalning si loin thilkal loning tu a si ruah tiah ka ruahmi a si.\nNote: Min langhter lomi pakhat nih amah hmuhning le ruahnak (Opinion) a ṭialmi a si.\nFihnung Taktak Khi A Si: Halkha Ah Hi Bantuk Thil A Um Rih Hi Cu A Poi Ko Ting 40-50 Lo Cun A Ngah Ti Loh-VIDEO\nFederal kan duh ti tung i CNLD vote pek ding forh cu ‘chungtlik lio paracetamol pek’ he ai lo


Politics le Election ah a biapi taktak mi an si hna, mizapi nih kan hman bik mi an si i an biapi hrim hrim ko. – Hakha Cherry\nPolitics le Election ah a biapi taktak mi an si hna, mizapi nih kan hman bik mi an si i an biapi hrim hrim ko.\nFacebook hi US Ram ah Company ngan taktak a si. Facebook riantuan tu hi Minung thong 50 leng an si i a tlawm te lo. US Ram Company ngan lak ah pa 5 nak a si ve!\nFacebook neitu pa hi US Congress ah an rak auh hna i bia hal nak an rak tuah hna. Politics ah Social Media biapi tuk a si tik ah an Policy zong an rak hal hna, an mah pumpak Politics kal pi ning zong an rak hal hna.\nFacebook nei tu pa nih hin kei cu tanh mi ka nei lo a rak ti. Cun Facebook kan policy zong ah Party thanh mi hlei kan nei lo a rak ti. A thiang hlim ngai ah an rak chiah.Facebook lawng a si lo zeidang dang zong Google te pawl zong hi Congress nih bia an hal tawn hna.\nPolitics le Election ah a biapi taktak mi an si hna, mizapi nih kan hman bik mi an si i an biapi hrim hrim ko.Trump nih zeirel lo ngai in Twitter te Facebook te hi a rak ti tawn hna. Facebook hi ton ding in Trump nih a sawm nain a rak duh rua lo.2020 Election ah Facebook Company nih 500 Million Democratic pawl a bawmh hna ti a si.\nElection lio ah hi vialte bawmhnak pek hi Trump a duh lo caah maw a si? Republicans party a duh lo bia dah a si hnga?Twitter te Facebook te hi an ngan tuk tik ah duh paoh in rak ti ngam ding an si lo.


NLD cozah a tuan kum5 tlinhlan caan toite ah Chin ram cu sakyin ramah an bet, phundang in chim ah cun Chin ram cu an kan chut i Kawl Ram ah a ser hihi a hman hnga maw? – Hakha Cherry\nA hman a si cun dai tein kan um wak a si hrim lo. Chin ram budget hi kan ram kan vawlei man tuin an kan tuk ter bantuk a si ko lo maw? thawngdik a hngal mi nih kan fian than tuah u.Ram le miphun a daw taktak mi nih cun an ram pekhat det ruangah ral an tho i an ram an humhak ton.\nKhuai hmanh nih a bu a humhak i a cawng tawn. A pawngkam hrawng i kan ni chawk ah cun a kan dawi i a kan seh. A fa le a chungah aa tlukruang tein umnak an ngeih co cio khawh nak hnga caah an bu a himkhawh nak ding an si khawh chungin a ven ton i a fa le cu a bu innpi a hmet a ngan zat in aa ruang teinin a hrin hnga ding a fa le caah innkhan a ser piak cia ton hna.\nIsreal cu an ram pekhat sungh zongh an duh lo kauhchap tu an i zuam. USA zong nih an ram kauhchap an i zuam i miram an cawkchap lengmang ton. Chin mi cu Kawl ralkap nih an kan chut i dai tein kan um. A tu an chim mi a hman rih si cun NLD cozah nih kan ram a kan chut rih i dai tein ka um rih hawi ko. Hi thawngpang hi a dik taktak ah cun dai tein chin mi kan um wak a si hrimhrim ti lo.Credit-December Vandawtlian Hc


Hakkau Cheukhat Nih Zapi Vawlei Fir I Hngakchia Lentecelhnak Thlam An Sakmi Hi Hakha A Dawhter Tuk. Cozah Nih Ttheh Awk Si Lo – Chin World News Evening\nAugust 18, 2019 Salai Van Chin News\nHakha pawngkam i hakkau cheukhat nih tlangram(zapi vawlei) an fir i hibantuk ngakchia lentecelhnak thlam tete an sakmi hi Hakha a dawhter tuk, cozah nih a theh awk a si bak lo\nMinung umnak caah an sakmi cu a si lo nain a chel ah nungak le tlangval a ching-kawng laknak le ngakchia lentecelhnak ah cun ai rem ngai ko ka ti nain zeiti tha, thaizing cu. Credit: Salai Lungthli Tum\nVawleicung Ah Kan Tonmi Buainak Nganbik Zeidah A Si? Billy Graham Bialehnak Hi Van Rel Ve. Na Caah Bawmtu Si Hrim Lai\nRev. Billy Graham: Vawleicung ah kan tonmi buainak ah a nganbikmi cu ‘minung lungthin’ hi a si. Bible nih fiang tuk in a kan chimhmi cu ‘Lungthin hi zeizong vialte nakin a zer bik, Aho nih dah minung lungthin hi a hngalh khawh lai? Damh khawh ti lo tiangin a zaw cang’ a ti (Jer. 17:9). Kan buainak vialte hi kan lungthin in aa thokmi lawng an si. Ruat cio hmanh u law, kan i phorhlawtnak le kan i uahnak hi hlonh kho hna u sih law a tlingmi vawleicung ah kan um ko hna lai. Pakhat le pakhat karlak ah rualremnak tling kan ngei dih hna lai. Raltuk zong a um lai lo; rem lonak zong a um lai lo; uhtanhnak zong a um lai lo. Huatnak le hnahchuahnak vialte an lo dih lo.\nDawtnak le zaangfahnak le upatnak lawng tein kan khat dih hna lai i, Bible nih a kan kamhmi ‘Ram nih an vainam an la ti lai lo i, anmah le anmah an i doh ti lai lo; raltuknak caah raltuknak zong an cawng ti hna lai lo’ a timi vawleicung ah kan um hna lai (Isaiah 2:4). Sihmanhsehlaw vawlei ser hramthok kaa in kan lungthin ah hin tihnungmi hrawhhralnak he kan rak cawlcang cang. Zeitluk kan i zuam i, kan nunnak uk kan timh i, tlaih kan timh zong ah kan tlai i kan uk kho ti lo. Kan lungthin sualnak nih a kan uk i a kan mongh cang. Kan lungthin in a chuakmi sualnak dongh a thiam ti lo.


Pumpaak le innchungkhar pawl | COVID-19 In Your Language\nRian in idinnak tangka tuandeuh in chuah piaknak\nNgah khawhnak a ngeimi pumpaak pawl nih 31 Dipa (December) 2020 hlan ah rian in an i dinhnak tangka $10,000 ngah khawh dingmi kha myGov hmangin online in an sok khawh.\nTuan deuh ah rian in idinhnak tangka na lakmi nih rian in idinhnak a taangmi na tangka kha a hnorsuan lai i hmailei na pensen hmuh dingmi a hnorsuan men lai. Rian in idinhnak tangka tuandeuh in chuahpiak dingah sok hlaan ah tangka lei ruahnak cheuhnak kawl dingin tuaktaan.\nRian in idinhnak tangka tuandeuh in chuahpiak kongkau tamdeuh in hika ah kawl www.ato.gov.au/early-access, asilole nangmah holh in ATO he biaruahnak ah Calehnak le Holhlehnak lei Riantuan piaknak (TIS National) kha 13 14 50 ah chawn.\nJobKeeper bawmhnak nih COVID-19 nih tha lo tein a denmi riantuannak pawl i riantuantu pawl nihlawh pawl pek piaknak kha a bawmh, cucaah Australia minung tampi cu an rian kha an tuan kho i pehzulh in tangka an kawl kho.\nNa rianngeitu nih nangmah aiawh in zarh hnih voikhat JobKeeper bawmhnak laak dingah aa timh ahcun an theihter lai.\nThawngthanhmi tamdeuh hmuhnak dingah hika ah zoh www.ato.gov.au/jobkeeper\nCOVID-19 lei hlennak pawl le Australia minung pawl ichel in a dang hlenthawinak kha biatak tein a karh. Mihlengtu pawl nih an in pehtlaih tiah na ruah asilole email, SMS asilole fon chawnhmi kongah lunghrinhnak na ngeih ahcun, kanmah he cheknak ngei hmasa.\nATO nih a tuahto ning kha a dikmi a si le si lo naa fian lo ahcun, let hlah. ATO Scam Hotline kha 1800 008 540 ah chawn asilole www.ato.gov.au/scams ah zoh.\nNangmah kong kha minung pakhatkhat nih a fir asilole ningcang lo in a hman tiah na zumh ahcun, kan in bawmh khawh. An ngunkhuai lei kongkau sersiam thannak ngunkhuai petu pawl bawmh dingah thawngpaang, ruahnak cheuhnak le bawmhnak kan pek.\nNangmah pumpaak asilole na rian kha a dik lo tiah na ruah ahcun na kan theihter khawh, hika ah www.ato.gov.au/tipoff.\nA hnu bik tharchuahmi 23-11-2020


Janury ni 20 President Biakamnak Ah Biden Nih A Chim Hmasa Bik Ding Le A Kal Hmasa Dingmi Hmun – Chin World News Evening\nJanury ni 20.2020 president nemhnehnak ah President elect Joe Biden nih pakhatnak ah a chim ding “Tlangtar”cu (American United) hmunkhat ah i pum American ti a si. Hi bia a chimnak a rung bik cu US capitol i buainak a um ruangah mipi pawl hmunkhat ah kan kal lai tinak a si. Presidential nemhnehtu Comittee pawl nih cun Associated Press i an biachimnak ah hi bia tlangtar hmangin an hmuhsak duhmi cu “American thlarau hi tthanghter tthan, miphun vialte tthanghter tthan le rammi hmunkhat te ah funtomter i, kan hmailei lamthluan hi ceu deuh seh” ti hi a si.\nCommitte hna nih president nemhnehnak an tuah dih hnu ah, President elect Joe Biden le Vice president Harris nih an i timhmi cu Arlington National thlanmual ah kal in a nunnak a liam cang mi le a ho ti theih lomi ralkap pawl thlan ah zunngaih par va chiah an i tim, hi hmun ahcun Barak Obama, George W Bush, Bill Clinton le a nupi hn zong an i tel ve lai.\nMah hi President rian a tlaih ka i, a thil tuah hmaisabik hmuhsaktu asi lai i, hi nih a langhtermi cu ramhruainak ah ram tthekderh ti hi hmuh a nuam lo ti hi a tarlangh duh mi a si lai. Hmunkhat ah i pum/funtom timi hmuitinh cu President rian a ttuan thawk in Biden nih a hlan in a rak chim cang mi white house ah kan um cun ka tlangtar hmasabik cu rammi hmunkhat i funtom hi asi,”tiah a chim. Sorce: Time of Indian\nRelchih: Biacah Kahawi le Dihlak: Ka hawi le le Trump a dirkamh tu khrihfa tha nih, Social media kaltak hi tih ding a si lo. Pathian bel kaltak hi tihding tu a si. Kei cu Twitter le Instagram le a dang vialte ka hlonh dih cang. Twitter le bang cu ca katar chih zapi hmuhding in kan pu Trump na hlawnh ruangah zeitik hmanhah Twitter cu ka hmang ti lailo tiah mitampi groups ah an tar cio an chuahtak cio ka tar ve like tampi ka hmuh ka chuahtak bak ve. Minthang tampi nih ca an tarve kan hawi le kan groups hi kan khar cang lai. Gmail le website tu in kan nintawng hna lai an ti.\nFacebook zong chuahtak ka tih ngaisai lo. A caan a phan rihlo caah a si. Pathian longlong kaltak ka tih. Social media cu ka tih nemmam lo. Kan hngak chiate in kan rak hmang lo pi. Facebook I an share mi zeihmanh ka caw ti lailo. Twitter cu a chukbaling bak in atla cawlh. Facebook zong ai noklen ve cang. Walmart zong ai nok len ve cang. Trump a tuahsertu company dihlak le media dihlak an zatlak a rang tuk.\nKanlung irualve hna usih. Rak kaltak cio u kan caah zeihmanh a thathnemnak an um lo. Pathian longlong kan himnak le kan zeizong a si. Caan karlak belte Facebook in kan ni tawngko rih hna lai. Pathian he cun zeipoah kan tawn khawh ko hnga. Liberalism media groups zong chuahtak khawh ah cun a tha. By Joseph Thawng Z Ting


USA President:Trump nih keimah nih America ram hi’ ka diar than mi asi tiin mipi sin ah a phuan cang. – Onlinenungak\nUSA President:Trump nih keimah nih America ram hi’ ka diar than mi asi tiin mipi sin ah a phuan cang.\nA cung tlang he pehtlai in USA President a si mi a tu lio vawlei cung mipi nih kan uar ngaimi Donald Trump nih nikhat ning ah khan mipi ah diar in biachim nak a ngei a chim mi hna lakah a tel vemi a ropui ngai mi.\nThil pakhat le biapi ngai in mipi nih an ruah mi cu’Donald Trump nih keimah hi America ram a diar than tu le a sarsiam tu ka sithan tiah mipi ah a chim minih USA mipi cu a loh tar dih hna’Mah kong he pehtlai in minung tampi sin in soisal nak zong a hmuh ve ko nain’Minung tampi nih cun upat nak le tih zahnak a cung an langhter ve.


Tuivang Holy Bible 2 THESSALONIKA 1\n1 Cei 17.1.Paul, Sila ingkaw Timote ing Ningmih a Pa Khawsa ingkaw Bawipa Jesu Khrih awh ak awm Thesalonika khaw awhkaw thlangboel a venawh: 2 Pa Khawsa ingkaw Bawipa Jesu Khrih a venawh kaw qeennaak ingkaw ngaihqepnaak awm seh.\nKhawsa A Laitlyknaak Ingkaw Kyihcahnaak\n3 Koeinaakhqi, nangmih ak cangnaak ing taai hqui khqoet khqoet nawh, nangmih pynoet ingkaw pynoet naming lungqunaak awm a taai hqui a dawngawh nangmih awh ce Khawsa venawh zeelawi ka mik kqawn poepa aham awm nawh, kqawn aham awm tyng qoe hy.\n4 Cedawngawh, nangmih ang yhnaak, kyinaak ingkaw sykzoeknaak soepkep anglakawh cangnaak nami taak ce Khawsa thlangboel khqi anglakawh ning cawngcah pyi khqi unyng. 5 Vemyihkhqi boeih awh ve Khawsa ak awitlyknaak taw thym hy tive dang hy. Cedawngawh nangmih taw Khawsa qam thlangkhqi na noet sih na awm kawm uk ti, ce aham ni nangmih ing nami khuikha hy. 6 Khawsa taw dyng hy: Nangmih kyinaak anik pe thlangkhqi ce anih ing kyinaak pe tlaih kawmsaw, 7 nangmih kyinaak ak hukhqi venawh hawihkhangnaak ce pe kaw, kaimih awm ni pek khqi lawt kaw. Bawipa Jesu Khrih ce khawk khan nakawng maikqawng ing khan ceityih thaawmnaak ing ang dang law awh vemyihkhqi ve awm kaw. 8 Khawsa amak simkhqi ingkaw ni Bawipa Jesu Khrih ak awithang leek awi amak ngai thlangkhqi ce anih ing phep kaw. 9 Kumqui seetnaak ing a mingmih ce phep kawmsaw Bawipa amah ing amah a boeimang thaawmnaak a hai awhkawng hawi taak na awm kaw. 10 Ak thlangciim khqing lakawh zoeksangnaak ingkaw ak cangnaak thlangkhqi boeih aham kawpoek kyi awmhlynaak khawnghi ce awm kaw. Nangmih a venawh kak kqawn law awi ce namik cangnaak a dawngawh, nangmih awm ce ak khuiawh thum lawt kawm uk ti. 11 Ve ak awi ve kawlung khuiawh taak doena, Khawsa ing nangmih anik khynaak khqi ing ak tyng na nami awmnaak thai aham ingkaw nangmih ing naming cainaak ak nep soeih ce a soep sak thainaak aham ik-oeih nami sainaak hoei awh cangnaak ing nami saithainaak aham cykcah poepa unyng. 12 Nangmih a Khawsa ingkaw Bawipa Jesu Khrih ang ming ce nangmih awh zoeksang na a awmnaak ham ingkaw nangmih awm amah awh ce zoeksang na nami awmnaak thai aham cykcah unyng.\n1:1 Cei 17.1.


Chinmi nih kan ngei mi Surbung Airport kong ah hna a ngam kho bak lo mi\nChinmi caah thawngtha tuk mi pakhat cu June ni 25 in 27 tiang Chin State, Falam Township ah um mi Surbung Airport zohfelnak (flight Test/check) ngei mi kha a si. Chin State Municipal Minister U So Htat nih a chim ning ah cun, “Vanlawng hi airport ah cun a ttum lo.\nAirport cung feet 1500, 1000, 800 sangah chak le thlang ah a zuang i, thli a hramning/kal ning zohfelnak le control tower rian ttuan ning le Airport chungah machine hna zeidah a law tiah check a tuah tiah a chim. Mah bantuk in Chinmi nih thawngpang tha kan thei lio ah, mah Airport hi Chinmi nih pehzultein kan hmang khawh lai maw ti cu bia le hla a tam ngai. A ruang cu\nKawlram cozah nih a zohkhen mi Myanmar National Airline (MNA) cu a luancia kum 2019-2019 budget chungah Kyat billion 13 leng an sung cang tiah Union Level Parliament tangka zohfeltu nih an chim tiah Eleven Media nih ni 5. June. 2020 ah a tial. MNA hi cozah Air Service a si i, Cozah zohkhennak tangah um mi a si. Tangka a luh mi le a chuak mi budget zong fel tein atuah mi an si\nKum 2014 thawk in MNA nih kum fatin tangka a sung peng i, Kum 2018 thla 6 budget year chungah Kyat billion 3.7 an sung. Myanmar National Airline nih hin rian ttuantu lakha a pek i, budget an mah nih nih an ser bantuk in rian a ttuan mi an si, natein kum 3 chungah tangka an sung mi/deficit ning cu- 2015 -16 budget kum ah 8.962 billion kyats. 2016-17 budget kum ah 5.695 billion kyats. 2017-18 budet kum ah 3.401 billion kyats a si.\n2018 thla 6 budget year ah khan kyat millions- 74376 lawng a lut i, a hmang mi dihlak cu kyat millions- 78087 leng a si. A sungmi a tam tuk tinak a si Kum- 2018-19 chungah tangka a hmuh mi dihlak cu Kyat millions- 185199.72 a si. A hmang mi dihlak hi Kyat million- 198923.91 leng a si fawn. A sung mi cu Kyat million- 13724.19 a si. Mah hi kum 5 chungah a sung tambik record a si.\nMah bantuk a si ah cun, Chinram chungah hin Private Air maw si lai, cozah Air nih service a kan tuah piak lai ti tu tiang zeihman fiangtein thei ding a um lo. Airport cu kan ngei cang. Service lei ah buainak fakpi a um khoh. Cozah Air a si ah cun Cozah nih tangka tampi a sung lai tinak a si. Mah bantuk in tangka tampi sung ding in kawl cozah nih Chinram chungah vanlawng hi a zuangter duh lai maw ti bia halnak pakhat a um. Cun Private Company pawl ta a si ah cun a man a fak tuk lai i, Chinmi nih kan nih cit khoh lai maw ti bia halnak a um fawn.\nAtachunnak ah Mizoram nih vanlawng (Airport) pakhat an ngei ve. Mah an ngei mi hi mipi nih an hmang tangkai pi ngai. Ni fatin a zuang mi an um i, A caan ah cun ticket a nga lo mi hman an um tawn. Mah bantuk in mipi lei nih an hmang tangkai ngai mi kha Comapnay lei nih service kan duh ti lo, kan sungtuk an ti. Service an nih tim ti lo. Mizoram cozah le India cozah tahtein biaruahnak an ngei hnuah Mizoram ah company pakhat cu a service tthan.\nMah bantuk in a si ah cun Chinram nih Vanlawng kan ngei mi Surbung Airport hi mipi nih kan hmang tangkai pi kho tak tak lai maw ti kha bia halnak tampi a um. cucaah tu vanlawng Ground kan ngei mi hi kan hmang tangkai pi khawhnak ding caah lam a um mi pakhat cu politic hi a si. Union lei ah cozah sertu kha Chinram chunga cozah sertu an si ve lo ah cun buainak tampi a um khawh mi a si.\nSurbung airport hi NLD ruangah tlamtling khawh mi asi caah mipi nih kan hmang tangkai khawhnak ding ah cun NLD hi kan her ri ko. Thazang kanpek a hau rih ko tinak a si. Mah hi Eleven Media nih ni 5 ah kawlram cozah nih a zohkhen mi vanlawng kongah cozah nih a sung mi kong a vun ttial mi hmangin tu Surbung vanlawng Ground kong he ka hmuh ning ka vun ttial mi a si. By- Chinpage Editor\nBe the first to comment on "Chinmi nih kan ngei mi Surbung Airport kong ah hna a ngam kho bak lo mi"


Biahrai Tha, Zyphe rei 1 TIMOTE 2\n☰ 1 TIMOTE 2 ◀ ▶\nBehnah kong letah cawngpahnah\n1 Macawtaco, a hmasaw letah ka ca siapaw cawh ming vytei cawtah haepahnah tua le thlawchangnah hnui le thlawchangpahnah le alawngnah bia hlainah tuapaw heh a cang. 2 Abui sahlo le naw a hnuitu vytei aa cawtah zong de teitah le arai teitah kaa ung khy nápaw tah le Khazing tlechainah hmotah le a pathai teitah khua kaa sah khy nápawtah a cang. 3 Ma heh achawpaw cang ka, kaa Khazing le Pachahtu a lawng sahpaw cang ka, 4 Ama tah ming vytei tah pachahnah hmuh he seh la, biahmuisui hninah lang a va ne thlu he seh tah a du cawtah a cang. 5 Khazing pakheh sui ung ka, Khazing le mehnung aa kaa letah aly lang a seipaw pakheh a ung, Ama cawh mehnung Khri Zisu heh a cang. 6 Ming vytei tlang nápawtah Ama teitah a peipaw cang ka, Ama cawh a tlahpaw a cai naning letah palangpaw a cang. 7 Mataico, ma cawpaw tahei tlang y lai rua pawtah le apostol cang rua pawtah thingpaw cang neh ka, biahmuisui ka rei, hing bei neh. Gental cawngsaw sahlo khah zingnah ahmangpaw a cawngpahtu he ka cang.\n8 Macawtaco zeletahmai tah capaw sahlo taco aa kih pathaipaw khah pazy he seh la, thingaenah le a eichonah ung lytah thlawchang he seh tahpaw ka du.\n9 Ma hraco canu sahlo zong duchuipaw teitah le a tlahpaw chaichi a tua he seh la, sang phia le sui le lungnaw le a mai a rupaw chaichi tah a pasang kheh he seh. 10 Canghrasala Khazing a behpaw canu cawtah a tlahpaw tuasanah achawpaw tukhei a pasang hri he seh.\n11 Canu taco de teitah le raidawnah khatah cawng ruapaw a cang. 12 Canu tei capaw cung letah cawngpah le nawhnui cawh sai bei neh, canghrasala de teitah bia aa nge ruapaw a cang. 13 Zecawtamaw tatah Adam cawh tua hmasawpaw cang ka, mataico Evi cawh tua a cang. 14 Mataico Adam cawh dungkheipaw cang be ca ka, canu tukhah dungkheipaw cang ka, mehsua tah a cang. 15 Canghrasala canu cawh zingnah letah a ung paria thlang tah donah le a pathai teitah le duchui teitah a ung longmang thlang caco, sawtei a sahpaw aa cangnah cawtah khei pachah aa cang he a.


Thihnak Dar Khing : USA Ralkap A Nunnak A Liam Mi Cu Kawl Ram Mi Tlangval No Pakhat A Rak Si – FIAKFAIROCK\nThihnak Dar Khing : USA Ralkap A Nunnak A Liam Mi Cu Kawl Ram Mi Tlangval No Pakhat A Rak Si\nA tuah kan theih mi thihnak kong he pehtlai in USA ralkap kawl miphun hi a min ah Way Phyo Lwina si. A mah hi a fel ngaingaimi le a umnak ralkap bu ah zohchunh awk a tlak ngaingaimi pakhat a si tiah theih a si i, a tu ah USA caah a nunnak a pek mi kan hmuh tik ah ngeih a chia ngaingai.\nA nih hi US army ralkap a si i a mah he ai kom ngaimi US ralkap muslim miphun pakhat zong a nunnak a liam chih ve cu a si. Way Phyo Lwin hi kum 27 te lawng a si rih i tlangval a si.\nAi cuanmi raldohnak mawtaw cu ralhrang nih an kah ruangah a hawipa he an nunnak a liam cu a si i a hawipa zong hi kum 27 te lawng a si rihmi tlangval fel ngai a si ve. A ruak cu US ah an rak phurh tthan i sunglawi ngaiin US ralkap bawi pawl nih upat peknak an tuah hnu ah an vui.\nChina Ram Um Myanmar Ram Mi Hna Cu An Cozah Nih Kir A Senh Hna Lo Caah Pu.Xi Jinping Cozah Sin Ah Tahbu In Nawlpatnak An Tuah\nR.I.P : Motor Nih Siangakchia Kal Lio Mi Minung Pahnih Cu A Pah Hna I An Nunnak A Lian\nCoronavirus Nih Iran Mipi Cu Nikhat A Tlin Hlan Ah Ceihlak Te A Thah Lengmang Ko Hna\nUS Sam Rangpa Trump Nih A Fa Pa Cu Computer Nak In A Thluak A Tha Deuh Tiah Mipi Hmai Ah A Chim Hoi Cang


Ngeihchiah Kong Ah A Dirhmun Aa Thlengmi NLD - Senri Cazual\nRamkhel ah hin a dirhmun a fekmi an um i, a fek lomi zong an rak um. Party pakhat in party dang ah i ṭhial hna a hmang an um i, atu policy aa tlaihmi kha caan tlawmpal a rauh hnu ah aa ralchan ngaimi policy i tlaih ṭhan ti bantuk a hmangmi zong an rak um ve. Dodaltu (opposition) an si lioah cun mipi uar zawng phun in bia an chim, an ṭuan tawn. Mipi duhning in za ah za rian a ṭuan kho taktak ding khi an lo. Cozah palhnak an kawl. Cozah palhnak kawl timi cu dodaltu party nih an rian cu a si ve rengreng ko. Asinain dodaltu an si lio i, an rak dirpimi kha anmah nih co-\nzah an hun tlaih ve caan ah an dirhmun aa thleng, an rak dohmi lila hna kha anmah nih an tuah tawn. Atu NLD chan zong ahhin cu bantuk cu hmuh khawh a si cang.\nA Hlan Cozah Chan Ah Khan –\nAtu lio Pyithu Hluttaw chairman Pu Win Myint nih a luanciami 2012 kum Pu Thein Sein cozah chan ah khan Pyithu Hluttaw ah a biapi ngaimi biatung a rak chuahpi. Cu lioah Pu Win Myint cu Pathein khua NLD aiawh in Pyithu Hluttaw ah palai a rak si. “Ramkomh cozah phu le Ramkulh/ramthen cozah phu pawl [President, Chief Minister le Minister vialte] nih an ngeihchiah chawva hi mizapi theih in an langhter i phozar awk a si” tiah Hluttaw tonpumhnak ah cun biatung a rak chuahpi. Amah a chimning ah cun, “a dikfelmi cozah, a thianghlimmi cozah [eihmuarnak a um lomi] a si khawh nakhnga ruahchannak he” hi biatung hi ka chuahpimi a si a ti.\nA biatung chuahpimi cu USDP he ṭangṭi khat ah ruahmi ralkap Hluttaw palai pawl nih an doh. Phunghrampi pohmah 68 ah ngeihchiah chawva langhternak kong he pehtlai in ṭha tein a um ko ca ah hi biatung hi phunghram lonh bantuk a si, an ti i an doh. A dotu an um ca ah Pu Win Myint nih a chuahpimi biatung cu Pyithu Hluttaw tonpumhnak a kaimi dihlak nih thimfung thlaknak an tuah i, a duh lotu an tam deuh ca ah a sung. Hi biatung hi a dikmi zong a si i, ram ca ah thil ṭha zong a si ca ah zei ruangah dah a sungh khawh hnga?\nRalkap nih an i tlaihmi Phunghrampi pohmah 68 ah cun ti hin aa ṭial; Rampi President le a bawmtu hna [vice presidents] cu anmah an tlaihmi chungkhar ngeihchiah, inn, vawlei, a dang inn, chawlehnak pawl, tangka khonmi le a dang tangka man ngei vialte hna cu cazin an tuah dih lai i, Pyidaungsu Hluttaw lutlai hna sinah an ap lai” tiah aa tel. Kum 2010 ah rak sermi Ramkomh Cozah Upadi (the Union Government Law) pohmah 100nak zongah atu ning te hin aa telh ṭhan. Cun, Pohmah 101nak ah “President nih a thimmi [minister le a dangdang] minung pawl hna cu an ngeihchiah chawva vialte cazin cu Pyidaungsu Hluttaw haotu sinah an ap lai” tiah aa ṭial ve. Hi vial lawng hi atu tiang ah kan ram nih ngeihchiah langhternak kong he pehtlai in upadi le phunghram a ngeihmi a si.\nRalkap nih an biatlaih ah cun Pu Win Myint chuahpimi biatung kha Phunghram lonh a si an ti. A ngaingai ti ah cun Phunghram nih a kham lomi cu Hluttaw nih ṭha tein an ceihpi awk hna khi a si. Phunghram ah mipi sinah langhter lo ding timi aa tel lo. Phunghram nih a kham lomi, Phunghram he aa kalh lomi biatung paoh cu Hluttaw nih ṭha tein an ceih awk cu a si. A herh ahcun phunghram zong cu an chap awk khi a si hnga. Asinain Hluttaw ah ralkap he a ṭangṭimi USDP an ṭhawn deuh c aah anmah duhning in an kalpi khawh i, hi biatung a sunghnak hi a si. Hi kong he pehtlai lawng siloin USDP chan ah cun NLD biatung pohpoh cu an sung lengmang.\nAtu An Chan Ve Ah Cun-\nAtu anmah chan [NLD] nih nawlngeihnak an hun tlaih caan a phan. Kha lioah cozah ṭha le cozah thianghlim ruahchannak he biatung a rak chuahpitu Pu Win Myint hrimhrim zong Pyithu Hluttaw chairman a hun si. A hlan lio dodaltu (opposition) party an si lioah biatung a rak chuahpimi kha Kawl media nih a rak i chinchiah ziar. Nizan nai Hluttaw tonpumhnak a dih in Pyithu Hluttaw chairman Pu Win Myint le a bawmtu Pu Ti Khun Myat nih media pawl he tonnak press conference an tuah. Cu lioah cun thawnglatu pakhat nih cozah phu pawl nih ngeihchiah chawva langhter ding in timhtuahnak nan ngei maw tiah bia a halmi, “kan langhter hna lai lo” tiah fiang ko in a leh.\n“Kan hmuhsakter hna lai lo, a ruang cu firtleinak le sualnak kan chuahter bantuk a si lai. An ngeihmi an hngalh dih ahcun mifir nih fir duhnak te hna an ngei lai an ca ah (cozah phu) ṭihnung a si lai” tiah a phisin deih. A chim chapmi cu “Ramkomh Cozah Upadi the Union Government Law zongah zapi theih in nan langhter lai tiah aa tel lo, Hluttaw haotu nih an i fim lai ti lawng aa tel” tiah a ti. Mah bia cu a hlan lio amah nih biatung a rak chuahpi lioah ralkap MP pawl nih an rak chimmi bia a rak si ve. Cucaah dodaltu an si lioah an rak dirpimi le atu anmah nih nawlngeihnak an hun tlaih hnu in an dirhmun hi aa dang timi a hun lang.\nDodaltu an si lio le atu anmah nih cozah an tlaih tiang hi ngeihchiah chawva langhternak kong ah cun kan upadi le kan phunghram zong amah ning tein a um rih. Nain an dirhmun tu cu amah tein aa thleng. Hi kong hi Pu Win Myint bia lawng pei a si ko cu tiah cheukhat nih an ti men lai. Asinain Hluttaw chairman dirhmun in hi bantuk a chim tik ah a aiawhmi party nih a kalpimi a si lai ti hi fiang tein a lang ko.\nVawleipi nih an theihmi Aung San Suu Kyi nih a hruaimi NLD cozah cu kan ram caah kan zumhmi party an si ca ah rammi tam-u nih kum 2015 thimnak ah thimfung kan pek hna. Cu thawng cun cozah an hun dirh khawhmi hi a si. Mipi nih kan thim hna caah mipi duhning in rian an ṭuan ve lai, cucu anmah biakamnak zong a si. “Mipi nih na kan duh ti lo ahcun kan i phuak ko lai” ti tiang in Aung San Suu Kyi nih a rak chim bal. Vawleicung ah a tling dih timi hi a um kho lo. Mipi timi cu mi tampi kan si i kan duhmi le kan hmuhning zong aa dan cio fawn ca ah za ah za [100%] in mipi duhnak tuahpiak ti khi cu a um kho hnga lo. Ruahpiak thiam awk thil a tampi ve lai. Khat lei bel ah, mipi lei kap in ṭuanvo kan ngei ve. Thimnak lio ah thimfung va thlak vial lawng khi a za lo i, bia a rak kan kamhmi ning in rian an ṭuan maw tuan lo, a hlan dodaltu an si lioah an dirhmun le atu an dirhmun zei dah aa dang, zeiruangahdah aa dan timi ngiat ding hi mipi nih ṭuanvo nganpi kan ngei ve.\nPreviousNgatlaipa le Mirumpa\nNextPale Upat Pek A Herh Ning le Fale Zoh- khenh A Herh Ning


THIL SINING A THEITU MINUNG PAKHAT NIH A CHIMMI – The Chinlung Post\nSii cawk ah a kal mi Pu Hrin Cung le a hawi Thantlang SAC mithat phu nih an velh hna. Chin Ramkulh, Zophei Peng, Khuabung khua in Thantlang khuapi chung ah sii cawk ding in a kalmi Pu Hrin Cung le a hawile hna cu SAC nih an velh hna tiah thawng kan theih. Hi kong he pehtlai in thil um tuning a thei tu pakhat nih, “Khuabung in Thantlang ah sii cawk ding in an kal.\nRelchih a duhmi caah Thawngpang dang:US Palai, UN Special Envoy to Myanmar a simi Christine Schraner Burgener nih nihin ah Kawlram mipi dihlak dirkamhnak bia a chim nolh cang. Nihin a biachim mi ah Min Aung Hliang faak ngai in sualphawtnak a tuah i Kawl ram mipi nih hriam an tlaih zong nih Min Aung Hliang a lungngan tuk ruang ah a si tiah a langhter.\nNihin a biachim mi ah PDF, CDF ti bantuk minfang keh in cun a langhter lo, A si nain Kawlram mipi, mino hna nih hriamnam i lak in an doh ve lo ahcun an caah lamdang thim ding a um ti lo biafang a hman ruang ah, PDF, CDF le Tlangcung hriamtlai hna nih an doh mi hi Min Aung Hliang ruang ah a si ti bantuk asi cang i CDF, PDF le NUG thawngthanh nak a dirkamh ti nak asi. Min Aung Hliang hruaimi SAC cu biaruahnak in daihnak lam kawl ding tiah voi tampi forhfial le nawlpat lengmang a si ko nain a duh lo.\nBiaruah in rampi daihnak lam kawl a duh lo caah Hriamnam tlaih ve lo ahcun Myanmar mipi caah thim ding lam a um ti lo” tiah a langhter hi asi. NUG Cozah nih D-Day a thanh mi siseh, Mino tampi nih hriamnam an tlaih mi hi an caah hi hlei thim ding lam a um ti lo caah a si tiah a chim duhnak cu asi. Hi ka zawn ah a fiang ngai mi cu “Kawlram daihnak caah biaruahnak in siseh tiah voi tampi chimh le nawl a si ko.\nA si nain cu biaruahnak lam cu Min Aung Hliang nih a cohlang kho lo.SAC nih daihnak lam in buainak phisin an duh lo timi cu fiang tein a lang. Cu caah hriamtlaih in doh dah ti lo cu lam a um ti lo. Cu caah Myanmar mipi, mino vialte hna zong an caah thim ding lam a um ti lo caah kan mah lei zong nih kan thloh khawh ti hna lo hi asi. Min Aung Hliang dirhmun le khuaruahnak kong, Myanmar mipi caah hriamtlai in dothlenak tuah lo ahcun lam dang a um ti lomi ka hmuh tikah ka lung a nuam hrim lo” tiah langhter hi asi.


Ramṭhen Kahdohnak Ah SAC Ralkap 3 An Thi - News and Media\nRamṭhen Kahdohnak Ah SAC Ralkap 3 An Thi\nTaningtharyi ramṭhen, Kawthoung(ကော့သောင်း) pengkomh, Pyi Gyi Mandaing(ပြည်ကြီးမဏ္ဍိုင်) peng Yadanabon(ရတနာပုံ) khua pawng ramlak hmunkhat ah SAC ralkap le tualchung mipi vengtu ralkap hna cu April 23 zaanlei Sml 5 tluk ah khan an i kap i SAC ralkap 3 an thih lengah hriamthil le zenkuan zeimawzat zong an lak, tiah theih a si.\nMipi vengtu ralkap umnak hmun lei ah SAC ralkap nih hriamngan le hriamhme in an kah thlorh i kahdohnak hi Sml cheu hrawng a rau. Kahdohnak ah SAC ralkap 3 an ti i mipi vengtu ralkap hna cu hliam tuar um lo tein hnu an tolh kho ṭhan, tiah Taningtharyi pengkomh PDF hruaitu nih thawng an thanh. Cu kahdohnak ah cun Kawthoung pengkomh PDF le pah-kah-phah(ပ.ကဖ) an i bawm, tiah theih a si.\nCun, April 25 chunhnu ah Pakokku peng Kine(ကိုင်း) khua nichuah lei kap ah a um mi ṭhlam ah chikhat aa din mi SAC ralkap hna cu PUGF, Myaing le PPDF aa bawm mi PDF phufonh hna nih 60mm in an kah hna i, SAC ralkap 5 an thih lengah hliam tuar zong an tam, tiah Pakokku Guerrilla Force nih thawng an thanh. Crd – TCP\nPDF Nih An Tlaih


Zapi nih hman cio mi Zunput(toilet) zei tin dah kan hman lai? – DOH PHIT\nZapi nih hman cio mi Zunput(toilet) zei tin dah kan hman lai?\nAugust 18, 2018 admin NGANDAMNAK 0\nNgandam nak lei caah hrial awk tha lo mi ah a tel ve mi cu zapi nih hman cio mi zunput hi a tel ve mi a si. Zapi nih hman mi zunput(toilet) cu mipi nih tambik hman mi zunput a si i upa, hngakchia ti lo sifak, mirum thlendan lo in hman cio mi zong a si. Cucaah Ngandam nak lei caah a thei rih lo mi le thianhlimh tein um a hmang lo mi hna zong nih hman mi a si caah zawtnak rungrul tam pi a umnak hmun a si cu nan theih cio ko lai.\nSicun hman lo in maw kan um hna lai?\nHrial awk tha lo mi a si. Zei ca tiah khual kan tlawn, market kan kal, sianginn kan kai, rawldawr ah kan kal mah tik caan ah hrial awk tha lo mi an si.Kal lo in kan i sum ti zong ah i sum ding a fawi lo mi a si. Cu caah kan hman tik ah ralrin tein kan hman khawh cio nak hnga ka van langhter.\n1. A thianghlim bik zunput inn thim i zuam. Kan luh le cang ka in kan hmuh mi zunput inn khi a thianghlim bik a si tawn.\n2. Na thilri si mi na bag, le a dang dang thil ri pawl zunput zeltuang ah chiah bak lo ding. Zei catiah zunput zel tuang ah hmuhkhawh lomi zawtnak rungrul an tam tuk caah a si. A si khawh cun bahnak an chiah nak ah na thil pawl cu chiah i zuam. Zun put kal lio ah na bag cu na hnawng ah i awih ah atha bik.\n3. Na thutnak ding kuang cu ti in tawl hmasa silo le Tisue in hnawt piak hmasat ding.\n4. Na rian na lim dih in kut tawl philh lo ding. Kut tawl tik zong ah chiatphiat in a tlawmbik second 20 tluk cu i tawl ding.\nVawleicung minthang celebrity pawl i zohdawh lo ngaimi hmanthlak cheukhat\nShwe Htoo le Shwe Hmone Yati baisakup thlaknak in maw an i duh timi biahalnak ah Nay Chi Oo nih a leh mi


Hakha ah tender a sok mi Tedim pa positive a si Hakha a umkalnak minung quarantine an chiah hna – Hakha Cherry\nHakha ah tender sachoh minthut ah December 10 ah a rak ra mi Tedim pa cu COVID-19 positive a si ca ah December 12 zan ah Tedim sii-inn ah an chiah i, Hakha a umkalnak zung, dawr le minung 19 December 14 ah quarantine ah an chiah hna.\nHi kong he pehtlai in Chin Ramkulh Ngandamnak Zung in Dr. Zing nih “Hi pa hi positive a si ca ah December 12 zan ah Tedim sii-in ah an chiah. Hakha na umlio ah khoikadah na kal tiah amah kan chawnh i NaTaLa, Aakhun zung, Ayeyarwady bank hna ah ka kal tiah a ti. Cucaah a umkalnak zung he a pehtlai mi minung 19 cu December 14 ah Quarantine ah kan chiah hna. Hakha a tlunnak inn cu Hakhathar Myanmar Kaido hmai ah inn an hlang i an umnak hi an hlan mi a si i kan va zoh nain an um ti lo a lawng cang,” tiah The Hakha Times ah a chim.\nHi kong he pehtlai in Hakha Town Coffee dawr riantuantu pakhat nih “Mah positive a si mi pa kha kan dawr ah thil ka caw hna a ti ca ah kanmah zong minug 6 atu hi quarantine ah an kan chiah ve,” tiah The Hakha Times ah a chim.\n“Hi zawtnak hmuh mi pa hi, tutan tender sok lio ah Hakha i a rat le rat lo hi cu kan hngal lo. Asinain Tedim le Tonzaang lei hi Kalay in a rak tlung mi hna quarintien luhter an si lo ca ah zawtnak ngei mi a dang zong um khawh an si. Cun, kanmah Hakha zong Kalay in a rak tluung mi hna hi quarintine ah lut hmasa loin a thli in a tlung mi an um len tiah kan theih. Cucaah zeiti a si hmanh ah ralrin cu kan hau ko,” tiah Dr. A Zing ing nih a chimchap.\nHi kong he pehtlai in Hakha Sii-inn uk Dr. Mang Biak Kung nih, “Hi zawtnak hmuh mi pa hi tutan Hakha ah tender sachoh minthut a rat hlan, Tender sok lio ah rak rat khawh zong a si. Asinain a konglam fiang kan thei kho rih lo,” tiah The Hakha Times ah a chim.\nHakha khuachung ah COVID-19 zawtnak runvennak ca ah dinei dawr kharter an rak si nain, December 13 in dawr onter an si tiah kan theih.\nHakha khua ah quarantine an chiahnak hna cu Hakha University sianginn, Ingdwinhmu sianginn, TTI sianginn le NaTaLa sianginn ah an chiah hna tiah kan theih.Credit-The Hakha Times


Australia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia – Thechinlungnews\nAustralia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia\nEsther Mee peknak caah Australia le Malysia lei in Esther fans pawl nih tangka an thawh mi cu Ks 2,500,000 a si. Mah ruangah Esther hi Grand Final a lut ti u si law kan chimh sual lai ka zum lo.\nPathian dawtnak le velthawng, chungkhat dawt tu, We Love Group, pumpak in dawt tu, le ramchung ram leng um dawtmi vial te hna; nan tha pek nak, nan kutcak in nan ka dir pi nak, nan retheih in na kawlmi chung in vote nan ka pek nak le, keimah ca lawng silo in miphun dawtnak tel bu in, kaa zuam nak le ka hlasak nak chung ah hi tiang nan ka phak ter caah kaa lawm tuk.\nPathian zong a min ka thang tthat. Nan mah tel pi lo nak in tei khawh mi le phak khawh mi asi hrim hrim lo. Ka thazang le ka ruahchan nak nganbik nan si ko. Grand Final asi cang i, nan tha pek nak le bomhnak tampi ka herh rih- ka si khawh tawk in kaa zuam rih lai, dawt tu nih nan ka tel pi peng nak lai toidornak in kan sawm tthan hna.\nပထမဦးစွာဘုရားသခင်ဂုဏ်တော်ချီးမွမ်းပါတယ် သမီးဘာပြောရမှန်းတောင်တကယ်မသိတော့ဘူး ညီမကို စိတ်ပူပြီး ကိုယ့်ရဲ့ချွေးနဲစာထဲကနေ voting တွေ အများကြီးပေးပီးတော့ Grand Final ထိရောက်အောင်ခေါ်ဆောင်ပေးသွားတဲ့ ကျေးဇူးရှင်များ မြန်မာတစ်နိုင်ငံလုံးက မိဘပြည်သူများနဲ့ ပြည်ပမှာ ရှိကြတဲ့ မိဘပြည်သူများရဲ့ ညီမအပေါ်ထားရှိတဲ့ ချစ်ခြင်းမေတ္တာတွေက ဘယ်အရာနဲ့မှ နှိုင်းယှဉ်လို့မရဘူးဆိုတာ ဒီည သိလိုက်ရပါပြီရှင့်\nညီမအကောင်းဆုံးကြိုးစားသွားပါ့မယ်ရှင့် Thank you for all your supports May God Bless You All ကျေးဇူးတင်ထိုက်သူအားလုံးကျေးဇူးတင်ပါတယ်\nBe the first to comment on "Australia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia"


Manny Pacquiao He I Thongh (Rematch) Tthan Ka Duh Tiah Keith Thurman Nih A Co Tthan Ko – Chin World News Evening\nJuly 21, 2019 Salai Van Sport\nMipi nih zoh lai kan i ngaih taktak mi boxing cu tuzing ah MGM Grand Garden Arena, USA ah Manny Pacquiao le a sung bal rih lomi Keith Thurman cu thong i, Pacquiao nih Keith Thurman cu a tei caah WBA Super Welterweight Champion a si pin ah boxing record ah a sung bal rih lomi Keith Thurman a tei hmasa tu zong a si.\nKan theih bantukin boxer pahnih hna i an i thongh hlan hrimhrim in an konglam nih vawlei pi tiang a hnih tikah boruak a sang taktak. Cu lawng si loin an i thongh hlan in Thurman nih Pacquiao a tei lainak ding kong a chim pinah zohchia ngaiin ka chiah lai,”tiah a chim len. Sinain kum 40 si cang mi Pacquiao tu nih zohchia ngai tu in a tei ai.\nKan hmuh bantukin round 1 nak an i thongh bak ah Pacquiao nih Thurman cu tlu lakin a phomh colh. Cuah cun mipi cu a tur bakin an tur ko hna. Round 1-in round 4 tiangah Pacquiao nih hma a hun hruai i, round 5-in round 7 tu hi Thurman nih hma a hruai ve. A dongh lei ahcun round khatnak i Pacquiao nih tlu lakin a thongh mi ruangah Thurman cu a hnar in thisen a chuah peng caah a duh ning in a cawl kho ti lo.\nRound dih lei a panh deuh Pacquiao cawlcangh ning a ttha chin lengmang i, Thurman nih zeitluk aa zuam len zongah a cawlcangh le mi thongh a rangtuk mi Pacquiao sin in aa veng kho ti lo. Caan a hun dih i, judge pathum chungah pahnih nih Pacquiao teinak an pek i, a dang pakhat nih Thurman teinak a pek ve. Cucaah split decision hmangin Pacquiao nih Welterweight fighter Thurman lakah teinak a hmuh.\nCaan dih hnu ah Pacquiao nih Thurman konglam chim in, fighter ttha taktak pakhat a si pinah hlan te in fawi ngai in tei khawh ding a si lai timi ka rak zumh cio mi a si,”tiah a chim. Hi kong he pehtlaiin Keit Thurman tu nih a timi cu Pacquiao he i thongh (Rematch) ngaih tthan ka tuah,”tiah mipi thei ah fiang ko in a chim tthan. Cu tikah a bia theitu mipi hna zong nih an i thongh tthan ding hi an doh cio timi hmuh le theih khawh a si.\nKan theih bantuk in Manny Pacquiao atu ah kum 40 chung a hman lio i, amah zong nih kum 45 tiang cu ring cungah ka thong rih ko lai,”tiah a rak chim cang. Cu lawng si loin tukum dih lei ah British Boxer Amir Khan he an i thong tthan lei timi chim a si fawn. Sinain hi kongah Manny Pacquiao leiin zeihmanh chim mi um rih lo.


Democrat pawl nih a rian in dingter an duh mi pa kongah Trump bia chim mi nih mipi a lau ter ngai\nUS Presidential Election cu a linsa tuk cang i, fakpi in an nih phomh thluamah cang. Ka chim cia bantuk in US thawngpang hi nikhat ah 4/5 ka ttial peng caah, US thawngpang a thar bik mi thei na duh ah cun mah Chinpage hi like/follow vun tuah law, ni khatah US thawngpang 4/5 na rel peng lai tinak si\nTu lio UA ah a linsa ngai mi pakhat cu Mail hmangah President thim hi a si. Mail box hmangah President thim hi Trump nih a him lo. Cun a caan teah aphan lai lo caah a tha lo, cun Democrat pawl nih thil thalo an tuah lai i (Fraud) cu caah buainak tampi a um sual lai a ti caah Mail box hmangah vote thlak hi a duh lo\nNatein Democrat pawl nih cun Mail Box hmangin vote thlak a si khawhnak ding caah fakpi in an nih zuam cuamah lio a si ve. Democrat state nawlngeinak ah cun Mail box hmangin vote thlak ding in ti tiang an cohlan cang. Mah bantuk a si caah Trump nih vote hmanga vote thlak a si lo nak ding caah fakpi in a zuam lio a si\npostmaster general Louis De-joy nih vote Mail hmangah vote tlak cu a him lo i, cun a caan teian a phan khawh lai lo caah thil tha a si lo tiah a chim ruangah Democrat pawl nih House ah testify tuah an duh i, testity tuah khawhnak ding caah lam an kawl lio a si\nMah bantuk in Democrat pawl nih sual phawt duh ruangah lam an kawl lio ah President Trump nih Postmaster General cu a vun thangthat i, mah bantuk in raltha tein thil a dirpi ngam caah ka uar tuk mi a si.\nKum khat chung in ahodah President a si lai nan thei lai lo, aruang cu Mail box hmang ah vote kan thlak mi tampi hi a tlauh lai tiah a chim. President Trump nih Postmaster General cu a vun thangthat i, America Great Again a duh tu a si i, amah hi businessman hlawhtling ngai mi a si tiin a chim. Amah hi republican pawl caah tangka tampi a hlut tawn tu a si caah Democrat pawl nih an huat ngai mi a si. Credit- Independent\nBe the first to comment on "Democrat pawl nih a rian in dingter an duh mi pa kongah Trump bia chim mi nih mipi a lau ter ngai"


Ekah 676 Chung Innsakmi Mahte In A Thetmi Lawng Innhmun Ruahpiak A Si Lai; Vuanci Soe Htet – THE CHINLAND POST\nEkah 676 Chung Innsakmi Mahte In A Thetmi Lawng Innhmun Ruahpiak A Si Lai; Vuanci Soe Htet\nThe Chinland Post| 2019 August 19| Mah lungtho tein inn ka hrawh lai/ka theh lai a timi lawng hmunhma kan pek hna lai.\nInn ngeilo sifak caah kan ruahmi a si i minung 30 chungah Minung 8 lawng nih kan hrawh lai an ti caah atangmi minung 22 cu zeihmanh ruahpiak a si lai lo. Hrawh a si ko lai. Hi Hakhathar kan samhmi hi Cozah nih ningcang tein committee kan ser i kan tuahmi kumkhat leng arau cangmi a si.\nThisen Luannak le buaibainak a chuah sual ah timi biahalnak ah Vuanci Soe Thet nih, “Cozah lei in kut kan thla hmasa lai lo. Cu bantuk buainak zong a chuak lai ti kan ruat lo. Thisen tiang a luang lai timi bia hna an chim cu an chimh le cangka bak in thongtlak khawh a si. Asinain cu bantuk cu tuah colh kan tim lo. Cucaah pakhat khat a si sual ahcun upadi ning tein riantuan le tazacuai an si ko lai” tiah a chim.\nPhungning lo in inn 135 a um tiah ruah a si nain Tazacuai ah an chuak lo tiah theih a si. Minung 30 chungah minung 22 nih inn kan thet kho lo an ti caah minung 8 lawng innhmun ruahpiak a si lai tiah theih a si.\nHakha Khuapi samhnak ding Ekah 676 ahhin Ekah 372 chung innhmun 644 lawng samh a si rih i a tangmi 304 ekah hmun zong samh than a site lai tiah theih a si.\nPrevious Mino Nih An Ngakchiat Te In Politic An Theih Lo Ahcun An Hmailei Ruahchannak A Mui\nNext Thantlang Um Pu Van Kil Thang Ngazuatmi A Thong Deng In An Firpiak


Thiang Thlarau Hruainak In Kal Law Khamhtu Jesuh Cu Na Ton Ko Lai – Chin 11 News\nThiang Thlarau Hruainak In Kal Law Khamhtu Jesuh Cu Na Ton Ko Lai\nPosted By: Chin News December 24, 2019\nChristmas lawmhnak nan dihlak cung ah um ko seh! Kum 2019 Christmass dam tein nan phan cio hna maw? Chungkhar tling in nan phan cio hna maw? Nan dihlak cungah Christmas daihnak le lawmhnak cu nan dihlak cungah um ko seh.\nVawlei mi hna kan sualnak khamh awk caah nautabik caw inn ah kan khamh tu Khrih cu a chuak cang. Bethlehem khua ah Jesuh Khrih a chuahnak cu nangmah le keimah kan sualnak chung in khamh awk a si.\nLungrethei le lungkuai in na um maw? Lungrethei le lungkuai in um ti hlah uh. Kan caah khamh tu naute a chuak cang. Tukhal hna nih Bethlehem khua ah va kal i Jesuh cu an biak bantuk in kan thinlung chung ah khamhtu Jesuh a rak chuak mi cu thangthat cio hna usih.\nNichuak lei Arfi zoh thiam hna nih an mah fimthiamnak i bochan in Herod siangpahrang inn ah a chuak rua lai tiah an ruah. Cu ruang ah Herod in ah an va kal. Herod nih kum 2 tang hngakchia vialte a thah dih hna. Sihmanhsehlaw Arfi hruainak in an kal tikah cun khamhtu chuahnak Bethlehem khua ah an va ton khawh.\nThiangthlarau hruainak in khamhtu chuahnak lei ah na kal ahcun Jesuh cu na ton ko lai. Nangmah fimthiamnak le thil ti khawhnak i bochan hlah. Thiang thlarau hruainak in Bethlehem khua lei ah kal law Jesuh cu na ton ko lai.


Democracy Thanchonak Caah Ramkhel Riantuantu Paoh Nih Media He I Ton Peng A Herh; Chinram A Tlawngmi US Palai – THE CHINLAND POST\nDemocracy Thanchonak Caah Ramkhel Riantuantu Paoh Nih Media He I Ton Peng A Herh; Chinram A Tlawngmi US Palai\nCity Hunter| 2018 February 15| Myanmar ram, US taanzung (embassy) in lutlai bik changtu George N. Sibley nih February 15 chun, The Chinland Post zung ah Chin media cheukhat he ton biaruahnak ngeih lio ah ramkhel riantuantu paoh nih democracy thanchonak caah media he i ton lengmang a herhnak kong a chim.\n“Ramrian tuannak le ram thlenremhnak rian tuannak ah ramkhel riantuantu paoh nih media (journalist) he i ton lengmang a herh. Media hi hrial awk an si lo. Media hi mizapi mitkhua autertu le khuahmuhtertu a si bantuk in mizapi thimmi ramkhel riantuantu paoh nih media hi hrial awk le pehtlaih lo awk a tha lomi a si. Democracy thanchonak ding ah media hi a biapi tukmi tawhfung pakhat bantuk a si ve. Media zalonnak a um i ramkhel riantuantu nih media hmanzia a thiam ahcun democracy ukhruainak a thanchoter lai i ram a thangcho lai. Cucaah, Myanmar ram le Chinram nih media zalonnak le ramkhel riantuantu hna nih media he i pehtlaih thiam hi a biapi tuk” tiah Myanmar ram US taanzung in lutlai changtu George N. Sibley nih a ti.\nAtu bantuk in Myanmar ram, US taanzung in lutlai bik changtu George N. Sibley nih bia a chim hi February 15, The Chinland Post zung ah Chin media cheukhat he ton biaruahnak ngeih lio ah a si.\nThe Chinland Post in Editor In Charge Salai Ngun San Aung nih Chin Media kong chimhfiannak a ngeihmi ah Chin media nih nihin tiang Chin ramkulh Chief Minister kan ton khawh lonak kong a chimmi cung ah US palai nih hi bia a chim cu a si.\nUS palai nihcun tu zanlei Chief Minister he ton biaruahnak kan ngeih tikah hiti ton biaruahnak nan ngeih khawh lonak kong cu ka hal te lai tiah a ti.\nNLD cozah thar a kai hnu in Chin media nih Chief Minister voikhat hmanh ton biaruahnak kan ngei kho rih lo. Cu pin ah Chin ramkulh hluttaw tonpumhnak ah Chin media pawl zalongte in thawnglaknak nawl an pe bal rih hna lo tiah theih a si.\nFebruary 16 ahkhan Hakha in Yangon lei ah a kir than cang tiah kan theih. +++\nPrevious Malaysia Zatlang Paih Ah Hakha Khuahlun In Ngun Ceu Tha Nih Bual A Co\nNext Boarder Sawng Sayaci Nih A Siangngakchia Kum 13 Nu A Tlaihhrem


A Fak Tuk Hringhran E : Zeitinhme Minung Fa Nih Kan Celh Khawh Lai Mu – Buanchukcho\n2021 June 4 in rian herh ah khual ka tlawng. Khi India ramri in ka tlawng i Thantlang Peng Khuahring Tlang, Tlangkhua khua ah zaan khat ka riak. A thaizing June 5 ah kan khuallam kan peh than…Tlangkhua kan phak zaan ah ka naupa Salai Phun Sang nih, “Ka upa…ka dawt nan umnak ah ka power bank ka philh i na rat tik ah ka put te. Cun, nangmah zong kan ngai tuk… rak tlung cang… na rawl chuanmi ei ka haw tuk,” a ka ti.\nCun, ka kawipa Salai Lai Kulh Thang nih cu zaan thiamthiam ah, “Kawi nan rak pha deeng ma. Kei na umnak ahkhan ka um cang. Rak tlung zokzok uh…atu hi kei minung… lio a si. Rak tlung zok ko uh. Kan ngai bak hna hih,”a ka ti ve. Cu ticun ka um i zaan kan i hngilh. A thaizing June 5 kan pha. Ka naupa Salai Phun Sang nih, “Ka dawt tuni cu ka hawile kan ngai tuk hna… ka Uu Par sin ah ka sam kaa va riam lai,” a ka ti. Aw vaa riam… na sam sau tuk cang ka hei ti chap rih.\nKa zum hlei lo… ka chawnh than hna… ka tap… a ti awk a tha lo… kan khuallam cu kan peh… khua pakhat ka phak ah kawi…”Na kawipa Lai Kulh a thi,” an ka ti than… ka vawlei a pit. Phun Sang nih a ka timi cu, “Upa… ka dawt… rian na ka sokpi ka ngah. Zeihmanh kan cawkpiak kho rih lo ka ngaithiam,” a ka tichap. Lai Kulh nih, “Kawi… kei cu nan sin rat ka duhnak a sau cang nain ka sang minung pawl funtom an hau ta rih,” a ka ti ve.\nAn lungduh te hmanh in rian an tuan kho rih lo. An lungduh tein an tuan kho hrimhrim rih lomu. Ram caah nunnak pek hrim an tih lo. Kan umti hna nak hmun ka pha than… nan muithlam lawng a cuang ko mu… ka kawile, Nan zuun in zei can kodah kan rak tuar lai… Nan phu kan rak hlam hrimhrim fawn lai… Hmailei a taang rihmi kan caan ah nan rauthla in rak kan telpi hram uh. Nan tuan hawile nih upat kan in pek hna! Credit; Salai Muivanlai\nthawngpangdang : A caan pakhat a phanh in NUG nih raalthawh sawmnak a thanh lai


For modernist cufflinks modernist cufflinkshim, modernist cufflinksCoin modernist cufflinkssilver modernist cufflinkscufflinks modernist cufflinkshallmarked modernist cufflinksR.LA modernist cufflinks modernist cufflinksSimply modernist cufflinksstunning modernist cufflinkssilver modernist cufflinkscufflinks modernist cufflinks modernist cufflinks. modernist cufflinksHe modernist cufflinkswill modernist cufflinkslove modernist cufflinkshis modernist cufflinksexqusite modernist cufflinks modernist cufflinkssilver modernist cufflinkswith modernist cufflinksdark modernist cufflinkspatina modernist cufflinkspaired modernist cufflinkswith modernist cufflinksunique modernist cufflinksmodernist modernist cufflinkspattern. modernist cufflinks modernist cufflinks modernist cufflinksThis modernist cufflinksset modernist cufflinksof modernist cufflinks modernist cufflinksextraordinary modernist cufflinks modernist cufflinksvintage modernist cufflinkscufflinks modernist cufflinksmeasures modernist cufflinks modernist cufflinks5/8x3/4 modernist cufflinksinch modernist cufflinkswith modernist cufflinksgood modernist cufflinksfunctioning modernist cufflinks modernist cufflinkstoggles. modernist cufflinksHis modernist cufflinksbintage modernist cufflinkscufflinks modernist cufflinks modernist cufflinksare modernist cufflinksin modernist cufflinksvery modernist cufflinksgood modernist cufflinks modernist cufflinksvintage modernist cufflinkscondition. modernist cufflinksMens modernist cufflinksCufflinks modernist cufflinks modernist cufflinksin modernist cufflinksa modernist cufflinksleague modernist cufflinksof modernist cufflinksthier modernist cufflinksown modernist cufflinkswere modernist cufflinksdiscovered modernist cufflinksin modernist cufflinksa modernist cufflinkslittle modernist cufflinksantique modernist cufflinksshop modernist cufflinksin modernist cufflinksMaynooth modernist cufflinksCanada\nAmber tesbihamber beads, misbahaamber beads, imameamber beads, cherry round natural amber prayer beads Certificate 4471


Nepal Ram Ah U.S. Bangla Vanlawng A Tla I Minung 49 An Thi – THE CHINLAND POST\nNepal Ram Ah U.S. Bangla Vanlawng A Tla I Minung 49 An Thi\nAung Aung| 2018 March 13| Bangladesh in Nepal ram ah a zuang mi khualtlawng vanlawng pakhat cu Kathmandu vanlawng tumnak hmun i tum aa timh lio ah a rawk, a tla i minung 49 an tiah tiah Nepal cozah nih an chim.\nDhaka hrambunh U.S.-Bangla, American-Bangla vanlawng lei chimrelnak nawl ngei nih vanlawng cung ahhin khualtawn minung 67 le riantuantu minung 4 an dihlak 71 an um.\nKhualtawng mi 67 chung ah minung 32 cu Bangladesh rammi an si i Nepal minung 33, a dang pahnih cu ram dang mi an si. A tum lai te ahhin a niam tein a zuang i khat lei khat lei ah a sawn len ko kan hmuh tiah a chim mi an um.\nVanlawng hi Canada ser mi Bombardier Dash 8 timi phun a si i hiti minung an thihnak hi a kangh caah a si. A cheu tluk dengmang cu an chanh manh hna nain 49 cu vanlawng nih a kangh pi chih hna. U.S.-Bangla airline lutlai Imran Asif nih cun Kathmandu vanlawng lam lei tuanvo ngei nih vanlawng tum nak ding ningcang tein hmuhsaknak an tuah lo caah a si tiah a mawhchiat hna.\nVanlawng tumnak bualrawn chung tuanvo ngei lutlai pawl nih cun “vanlawng mongtu pa nih thlanglei vanlawng tliknak hmun ka phan cang tiah a chim nain a vanlawng hi chaklei tu in a rak ra. Cu leng ah vanlawng mongtu pa nih hin a vanlawng hi a tliknak lam ah ding tein a tlik ter lo tikah zeitin na si na tlamtling maw kan ti i ka tlamtling ko a kan ti” tiah an chim.\nVanlawng a kanghnak hmun a phan mi thawnglatu pawl nih cun vanlawng hi then tam pi ah aa then in a rawkcat dih. Cuticun vanlawng tliknak lam kam ramhring cung ah a um ko tiah an chim.\nRef: VOA, BBC\nPrevious US Hlasak Thiam Akon; President Ka Tlin Cun Facebook Dirhtu Mark Hi Vice President Rian Ka Pek Lai\nNext Donald Trump Nih Ton Ding A Cohlan Hnu In Kim Jong Un A Dai


VIDEO: DONALD TRUMP NIH TEINAK AHMUH TTHAN CANG – The Chinlung Post\nUS ELECTION LATEST NEWS. Date: 16 November,2020 11:30 PM ah States 6 ah Votes an thlak than mi Georgia State ah Trump nih teinak a hmuh than tiah US Today nih a thanh. US States dang Arizona, Nevada, Wisconsin, Pennsylvania le Michigan ah cun Vote an relthan cuahmah liopi asi.\nPennsylvania State ah Votes 221000 leng hi Trump hmuhmi kha Biden lei ah an thlen ( Switched)i, States 6 in Trump Votes 435000 cu Biden Votes ah an thlen pinah, Michigan ah Trump Votes 69000 cu Biden lei ah an thial ti’ ah Trump Legal Team nih an puh hna.Cuca’ah Dominion Software Voting Machines States 30 i, Districts Counting Centres 2000 ah FBI nih hlethlai nak an tuah cuahmah lio asi.\nUS Constitution ningin President Elected nih hin,Kumthar President timhtuahnak ca’ah Poisa budgets hmang khawh chungnak ( Reserves) a nei na’in, General Services Administration(GSA) nih an pe duh loh( blocked)ti’ah theih asi. Hi Election buaibainak ah hin, US Constitution ningin State Kip in Senator Pakhat cio nih US joint House Assembly ah Vote thlaknak in thim siseh ti’ah an i ceih cuahmah ve.\nCu asilo ah cun, Supprem Court nih biachahnak an tuah te lai.Covid-19 Vaccines zong 94.5% kan lim cang ti’ah, MODERNA nih an chim i, 2021 January ah hmankhawh asi cang lai ti’ah thawng an thanh cang. Hngak rih hna usih. Credit: MC Biklian. Video zoh aduhmi nih hIKA HI VOIKHAT HMEHPIAK LAW VIDEO IN ZOH CHIH KHAWH ASI


THAWNGTTHA TAKTAK ZAHNAK TLANG CAAH THLUACHUAH ATLUNG VE CANG LAI – The Chinlung Post\nTHAWNGTTHA TAKTAK ZAHNAK TLANG CAAH THLUACHUAH ATLUNG VE CANG LAI\nSeptember 21, 2020 admin Chin 0\nThantlang Peng Zahnak Tlang Caah Thluachuah A Tlung Ve Cang Lai. A cung tlangpi ka tar mi nan hmuh ah khin nan khuaruah a harlo hmanh ah, aw zeidah si nan ti ka zumh.Chinchin Pek thang te party hi cozahnak hmanh an tlaih hlanah thluachuah phurtu pakhat an si ve ti a langhnak cu tihin a si.\nChinchin te pawl Thantlang an phanh i mipi nih an cuanh lulh lio a kiptuh ah NLD pawl nih cun a rannak in Thantlang mipi nih an herh mi thil an tuah piak cawlh hna i kan rak lawmhpi cio hna,cun, Lautu lei ah Salai Van Bawi Lian te,Saya Rung Kaw te an kal i,a thai zing ti awk ah, Lautu khua pakhat ah thil tuahpiak dingin seh zong an fial than cawlh hna ti zong kan theih fawn i kan lawmhpi ngaingai cio hna.\nCun,Vanzang tlang ah Chinchin te an kal than i an tlun in a zarhkhatnak ah,Vanzangtlang lei nih bia kamhnak in thluachuah tampi an hmu hna ti zong kan theih i kan rak lawmhpituk hna. Zahnak tlang hi a tu NLD cozah a sinak in a kum 5 nak an kal cuahmah cang i mah chung hi,Zahnak tlang mipi caah van chim ding ngaingai in zeipi khi an tuah lo ti cu a theitu nan si cio ko hna khah.\nA tu cu nai zarh khan,CNLD,Candiate Pi Chinchin pek Thang le a hoi le 11 nih ,Dawn,Ralpel,Bungkua,Zaangtlang tibantuk an pal liopi a si i,mah a rauh hlan ah hin kum 5 chung i zeipi an tuak piak lo mi hna kha a tu a rauh hlan ah Zahnak Tlang cu NLD lei in thil pakhatkhat ropui deuh an van tuah cawlh than lai ti hi hmuh khawh a si i,\nCNLD nih Zahnak Tlang an tlawn cu kum 5 chungah an thluachuah hmuhnak hram ai thok vecang lai caah kan ilawmh cia cang.Mipi caah an herh mi a theitu cozah cungah lawmhnak bia chim cawlhlo kan ngei cio ko hih. Credit: Pu Tin Duh Thang\nTuchun Chinchin Pekthang Bia: Kannih Chinmi phun cu Pathian nih a thimmi miphun kan si. Pathian nih Chin miphun ah aa kan ser, Chinram aa kan pek. Nunphung aa kan pek, Caa aa kan pek, Miphun pakhat nih angeih mi tling khikkhat tein aa kan pek mi miphun kan si. Khrihfami kan si, Khrihfa ram i, a ummi kan si.\nCNLD zong kum nga caa men i ramkheel rian a ttuanmi kan si lo.Kanmah Chin miphun caah, Chin miphun a hmunh chung paoh, Chin miphun kan himnak ding caah Kan ram a damnak ding i, a ttuan mi le mah vialte cu ai tinh mi kan si.Cucaah Chin miphun a simi vialte, Pathian nih a sersiam mi hna nih kan miphun kan dawt i, kan miphun caah kan ttuan a harh cang. Chin miphun nih kan covo hna lak tthan dingah kan i funton caan a cu cang i, ramchung ramleng i a ummi vialte hna kan miphun kan damnak ding kan ram a himnak ding caah hmun khat te ah i funtom cang hna usih.\nCHINCHIN PEKTHANG NIH VIDEO BAK IN A CHIM CANG HIH ATTHATUK\nGOOD NEWS: NI 14 CHUNGAH NGO NA DUH MAW? RAK CAH COLH, ATTHA TUK


Rev.Ngun Za Cung Thla Cam In Bawm U Si. – Chintanbo\nRev.Ngun Za Cung Thla Cam In Bawm U Si.\nFebruary 15, 2021 admin CHINNEWS 0\nRev. Peter Ngun Za Cung hi khuazeidah a tlau, NLD Campaign lio ah miphun a daw ngai nain Ralkap nih uknak an lak bak in a tlau tiah mi tampi nih an soisel len.a si nain a hman lo mi asi.ram le mi phun caah fakpi in rian a ttuan lengmang i,ram dang he zawng pehtlaihnak tamtuk a tuah cang hna.\nA ngai ngai ahcun Rev. Dr. Peter Ngun Za Cung hi soisel len ding a si. Chin miphun thanchonak ding ah a lam kip in aa zuam mi asi. Cu lawng si loin Covid boruak ruang ah lampi ah aa taap mi Chin Bible Siangngakchia India ram in Kawlram ah mi tampi a tlun ter tu hna zong a si.\nCu pin ah a mah hi Vice President Henry Van Thio he aa neihniam tuk mi a si. Cu caah Kawl ralkap nih chunzaan in an ngiat ve. A tu hi an tlaih le tlaih lo hmanh theih a si lo. Zeitluk in dah a thinlung a fah lai timi hi ruah khawh a si. Cu aah khuazei dah a um tiah soisel men hlah uhsih. A umnak ah himnak a hmuh khawhnak tu ah thlacam bawm hna usih.\nCNF Nih Mipi Leiah Dir Ding In Ca Thanh An Chuah Cang.


Mindat Khualuhnak Khua Pawl Ralkap Pawl Nih An Duah – Kawltu Team\nMindat Khualuhnak Khua Pawl Ralkap Pawl Nih An Duah\nApril 27, 2021 Amon Ka Si\nMindat khualuhnak khua pawl khuakhat hnu khuakhat rallokap nih April 27 ah an duah tiah theih a si. Tuzing suimilam 9:30 hrawng in Mindat luhnak Thinchaung in a rak kai mi rallokap mawtaw mipi nih an kham i sau lak te an i kap.\n“Mindat khua luhnak khuakhat hnu khuakhat rallokap nih an khangh,rallokap mawtaw 3 an si hriamngan in an kah ruangah mipi lei hnu an tolh” tiah tuanvo ngeitu pakhat nih a chim.\nRallokap pawl hi Mindat khuachung ah an lut i umhmun an khuar,pasal pawl tlaih dingin an kawl hna,rallokap dang an i thleng chom lai tiah theih a si.\nRelchap: Mindat Khua Lak Ding in Kawl Ralhrang Thazaang Tampi An i Chap\nMindat Khua Lak ding in Myanmar SAC Ralkap nih Thazaang Tampi in an Rak Doh. Mindat Khua ah Mipi le Ralkap biatak tein an i kap hna i Mipi lei CDF Chinland Defence Force nih an tei deuh hna le Ralkap lei in a thi mi an um ruangah Ralkap lei nih biatak tein Mindat lak ding in an thazaang an thawnternak a si.\nMindat khua lak ding in Myanmar SAC ralkap nih nihin zinglei ah Kalay, Gangaw le Pakukku lei in ralkap thazaang tampi an chap, tiah thawng kan theih. Mindat he meng 12 a hlatnak hmun ah a ummi Htinchawng khuate ah mipi le SAC ralkap karlak ah kahdohnak a fak ngaingai.\nSAC ralkap nih bomb hmang in khuachung inn pawl an kah caah inn cheukhat zong an kaang. Nihin zinglei sml. 9:00 hrawng in kahdohnak a chuah tthan hi a si i, atu ahcun SAC ralkap pawl hi Mindat khualuh lai hrawng ah an phan i Mindat khuami tampi zong ramlak lei ah an zaam hna.\nMindat khuapi chung ah SAC ralkap nih fek tein hmunkhuar khawh ding in thazaang tampi he an doh bang in Chinland Defense Force (Mindat) zong nih Lai meithal pawl he an doh cuahmah ve hna. Atu tiang ah cun i kahdohnak ah kap hnih hliam a pumi le a thimi an um le um lo fiang in theih a si rih lo.\n← Mindat Khua Lak Ding in Kawl Ralhrang Thazaang Tampi An i Chap\nMyanmar SAC Ralkap le CDF-Mindat karlak Kahdohnak an Ngol Chung. →


Rakrel Ve Hrimhrim,Hi Nungak Muidawh Le Pum Ruatha Nu Kong Lam Theih Cu A Nuam Ngai – Chintanbo\nRakrel Ve Hrimhrim,Hi Nungak Muidawh Le Pum Ruatha Nu Kong Lam Theih Cu A Nuam Ngai\nApril 23, 2022 admin MYANMAR NEWS 0\nPathian riantuan a that ning le khuaruahhar a si ning hi Myanmar ram chung ah actress minthang pakhat simi Thiri Shin Thanh cu kawl biaknak in Khrihfa ah a thleng . Pathian dawtnak a theih hnu le Khrihfa a thleng in tette a khaan nak cu mipi sinah a langh ter .\nThiri Shin Thant nih, Buddist biaknak ahhin ka pe tuk taza ka tthu zungzal.minung lei ka hawikom ahhin Khrihfa an um hna . Voikhat cu leng ah rawl dawr kan thut lio ah ka hawi nu Khrihfa simi nih ..Thiri a nung mi Pathian a um.a nung mi Pathian cu biak le zumh a phu tuk tiin a ka chimh.\nCu tikah ka ruah mi cu aw..kei ka zumh mi hi a nung lomi a si ti cu ka van i fiang …cu tikah a nungmi Pathian kawl duhnak lungthin ka ngei,Sya San Toe thawngtha chimnak ah ka hawi le ngeih ah an kal i ka zul ve hna.khua tampi a ka ruah te.ka hawi nu nihcun thla va cam law a tha bik lai a ka ti.thla ka cam a nung mi Pathian na um ahcun rak ka tawng ko,ka hmuhsak ko tiin ka cam.zeihmanh tonnak ka hmu lo.\nAsinain Saya San Toe thawngtha chim ding a si tiin an ka chimh caah ka zulh than hna ..cu tikah a chim mi cu Zumhnak in khamhnak sinak kong cu a chim,ka lungthin ah a caam tuk.Youtube in Sya San Toe tiin thawngtha chim cu ka kawl ,,cu tikah zumhnak in khamhnak timi a chim mi cu ka ngeih than..\nCu tikah cun Pathian sinah thla ka cam,ka cam cuahmah lio ahcun ka thlarau maw..ka mang bantuk in..ram hring lak pi a nuam tuk mi hmun le athiang tuk mi hmun.kawzaw sen a phah mi lam cung ahcun ka um,angki phur rang mi le dawh tukin le thianghlim tukin ka um cu a si .\nA lai ahcun Jesuh cu a thu i a phei cung ah ka it ..ka sam a ka muai pah in ka fa tu tiang in na nun khawh le na si khawh mi hi kan zohkhenh ruang ah a si na harsatnak le na retheihnak vial te kan chawn dih cang lai.kan khamh i kan dawt tuk.hi hnu na nun lam zong ah kan umpi zungzal lai ti in bia a ka ruah pahcun ka sam cu a ka muai.\ncutikah ka thlacam ka ngol cu lung daih hnangamnak in ka khat.Hibantuk lungdaih hnangamnak hi zeitikhmanh ah ka ton bal lomi a si …ka lawm tuk …ka nun hi lawmhnak in a khat cang,a nung mi Jesuh ka zumh khawh caah Pathian ka thangthat,tiin a tah buin a chim.\nRelchih ta te,Mandalay in Sagaing lei ah nizaan April 21 ah thazaang chap in rallam a samh mi SAC ralkap motor le palik motor hna cu nihin April 22 zinglei ah kahdoh an si i SAC ralkap 13 an thi, tiah tualchung mipi vengtu ralkap nih an thanh.\nApril 22 zing Sml 10:00 Mandalay-Monywa lam, Monywa in Minmu lei kalnak Koipintaw, khua le Bo Mingyi Kin kar ah motor pahnih in a kal mi SAC ralkap 20 hrawng cu Myaung-PDF le CDSOM nih bomb an puah hnawh hna, tiah theih a si.\nBomb lungli aa thuanh mi bomb in puah an si i, motor hmailei le a sirlei a rawk. SAC ralkap 8 an thi i, a dang 15 cu an zaam. Cu hnu ah Bomb lung 11 in puahhnawh an si ṭhan i SAC ralkap a thi mi an tam ngai ngai, tiah Myaung- PDF le CDSOM nih thawng an thanh.\nCun, April 22 zing Sml 11:00 ah Sagiang in Monywa lei ah a kal mi palik motor 24 aa zul mi cu Minmu peng, Wonpyae le Allakappa, khua karlak ah bomb puah hnawh an si i motor pakhat a rawh lengah palik 5 an thi, tiah DK PDF-MUU nih thawng an thanh.\nMinmu peng kahdohnak ah hin Minmu khuapi ah dirh mi DK PDF-MUU, Blak Eagle Defense Force MUU, CDSOM -Myaung, PAFD le ṭangrual phunga i bawn in an kah hna, ca ah a tu ban tuk SAC ralhrang rual hna cu kan tei hna tiah ca thang an chuah.\nThawngdang,theih tleih.Kan ram a buai ruangah mah le khua le ramah um ngam lo in himnak kawl duh ah hmun kip ah kan zaam hna i,kan zaam cio hna,hi kong ah hin a hohmanh nih i mawhchiat khawh kan si lo,ziah na zaam,ziah na kal ve,ziah khua na hlumh lo kan i tikhawh mi pakhathmanh a um lo,mah le him nak hmun kawl cio a si ko caah kan dirhmun hi kan itheihpiak thiam cio hi a herh ko hih.\nKan ram a buai caah hmunkip ah kan zaam hna ka ticang bantuk in,New Delhi zong ah nichiar in kan miphun a rak zaam mi hi an karh chin lengmang i,keimah tuaktan khawh mi ahcun,a tlawmbik in tukum thla 4 deengmang chung ah hin nikhat ah 10 lengmang tluk hi cu an phan kho men,a ruang cu.\ndelhi ah kan miphun chungin Motor a ngei mi tete hi kan hawi le deuh lawngte an si hna i,cu hna nih nichiar an dawn mi hna chungin ka tuak mi a si i,nikhat ah pahra tang tumlo hi cu an phanh hi zumh a si ko.\nDelhi an phanh tikah rat sawh si lo in ralzaam sinak cu an hal cio hna,a cheukhat cu thil ka thei tiin,kum tampi a um cia mi,kan hruaitu maw,thil sining hal lemlo in anmah nih an izumh ning in ralzaam sinak cu an sawk hna.Ralzaam lei a tlaitu zung pawl nih phone call in an chonh hna tikah pingpalo pipi in an leh hna.\nHolh lettu a fel mi an i tawn hna ahcun holh lettu hna nih,cutin a si khah,kha ti a si khah tiin an chim piak hna,hi lio ah holh lettu chungin Officer hlah maw ka si tiah airuat mi pawl an i tawn sual le an holh a let tu i an si sual ahcun nawisen an hnuuk hna ti hi tam ngai kan theih cang.\nHIkong ah siaherh ngai in van tenh chih ka duh mi cu,UN zung lei nih phone in maw bia an hal tik hna ah,Delhi hi zeiin dah na rat tiah an hal hna tik ah,Aizawl in Somo-Motor in zankhat le nikhat Gauhati tiang kan ra i,Gauhati in Delhi cu zankhat le nikhat,Tlanglong a rang mi in kan ra tiah ti ding a si.\nAsullam cu,ralzaam a sawk ding mi nih a tu lio kan ram dirhmun he zeibantuk ID hmanh an ngei lo.Myanmar ID in Delhi ah vanlong in kal khawh a si fawn lo i,cucaah vanlong in kan ra ti bak lo ding khi a si.\nCun,inn nan hlannak Adress-leihsa zong ttha tein chinchiah i zuam i,phone no siseh,mah le khua le min le nu le pa min le chungkhar min tiang kha ttha tein i chinchiah dih kha,ralzaam kan hal vettung ahcun a herh mi a si.Siaherhnak he.\nPasaltha Hna Thil Tuah Cu Uar Um Taktak Mah Hi Ding Bak Hi Si Ko SAC Hna Cu 24 An\nTlangcung Hriamtlai Phu Ralhrang He Ton Biaruah Nak nih Zeihmanh Achuak Lai Loh KIO


Evan ‘BROTHER YUN’ Tuanbia Tawi: Hi Pa Kong Hi Na Rel Bal Maw? | THE CHIN EXPRESS\nEvan ‘BROTHER YUN’ Tuanbia Tawi: Hi Pa Kong Hi Na Rel Bal Maw?\nBROTHER YUN __ Brother Yun cu Tuluk ah 1958 ah a chuak. A nu hi zumtu a rak si. Communist Party nih missionary an thawl dih hna. Biakinn zong an khar dih.\nPawlkawmh ding zumtu unau an ngei lo. A pa cancer in a zaw. A nu lungdong in amah nun laak duhnak a ngei. Zaan khat cu a nu nih a ihkhun in, “Jesuh nih an dawt,” ti aw a theih.\nRel phu a cauk tialmi: Heavenly Man (Van mipa) le Living Water (A Nungmi Ti)\nNgaihchihnak mitthli he Jesuh sinah a nun a ap than. An chungkhar in Yun pa damnak caah thla an cam. Pathian nih an thlacam a thaizing ah a leh colh hna: a hung dam deuh ngaingai. An chungkhar ah thanghnak a tlung, an zate in zumtu an cang dih. Cu ahcun Brother Yun cu kum 16 a si. Bible an ngei lo.\nPathian Bia kong chim a nu nih a ngaih lonak caan a sau tuk cang. Yun nih, “Jesuh cu ahodah a si?” a ti. A nu nih, “Kan caah Vailamtah ah a thimi Pathian Fapa, kan sualnak le zawtnak vialte a kalpi tu,” tiin a leh. “A cawnpiaknak vialte Bible ah a khumh dih,” a ti. Yun nih Bible umnak cu a hal nain a nu nih an um ti lo, an lotlau dih caah cawn awk a um lo a ti.\nA nu nih khuate pakhat ah Bible ngeitu a rak theih balmi sinah khan a kalpi. Cu pa nih a ngeihmi Bible langhter kha a tih tuk caah a zohter ngam hna lo nain, “Bible cu van cauk a si. Na duh si cun van Pathian sinah na hal a hau. Pathian cu zumh a tlaak. Lung takin a halmi poh cu a leh zungzal hna,” a ti.\nYun cu Bible ngeih khawh nakding ah rawl ulh thlacam ai thok. Ni 100 chung nifatin khengkuarte khat buh lawng a ei. Pathian sinah Bible hal in a tap. A nulepa nih a thluak a rawk cang tiah an ruah. Zing khat cu an inka kingh thawng a theih. Mi pahnih nih Yun cu Bible an hung pek.\nThla a cam chung ahkhan Pathian nih khuadang ah a ummi Evan pakhat sinah bia a rak chim. Bible herhmi an um tiin an khua le an inn tiangin Pathian nih hmuhnak (vision) in a chimh. Pathian nih a hmuhsakmi nawl zulh le zulh lo ding kong kha saupi a ruah hnuah a va pektermi hna a si.\nNi 28 chungah Matthew zoh loin a chim khawh hnuah Lamkaltu rel hram ai thok than. Pathian bia a thei ballomi khua kha ‘vision’ in a hmuh. Cu khua ahcun a va kal. A va kal hlanin Yun nih Bible a dong ti thawng kha an rak theih i hmuh an duh ve ngaingai. Thawng Tha a thiam lo caah Matthew kha zoh loin a zate in a chim. Thlarau nih rian a tuan, sual ngaihchih khukbil thlacam in hrinthannak an co dih.\nA hawile he kum 23 chung Thawng Tha an phuan chungah voi thum tlaihkhih tong in thonginn a cul. Thawng Tha a phuan ruangah kum 7 thonginn a tla. A kik hringhranmi thong ah an kalpi, a angki horha lakah an hlonhpiak. Kut an khihnak thir kha awnhter in sam 150 kha a sak.\n“Ka sak tam deuh poh ah lawmhnak in ka khat deuh. Dir in Pathian ka thangthat. Duhsah in a kih tuk ruangah a con dihmi ka kutke kha an hung lum zuahmah, kik hmanh ka thei ti lo,” a ti. A intuarnak ai thok lawng si rih.\nCunglei cozah kutah an kuat hnu lebang cun an hremning a faak chinchin. Electric tuknak fung in an tuk. An duh poh in an chuih, an lamh. A tin karah/chungah thim an sawh.\nThongtla hmanh nih khan an nihsawh, caposaihnak ah an hman. Kutkhihnak thir he an thlai. Hmun dang hna ah an thial. A kutkhihnak cu a baanreek chungah a lut; a baan ruh tiang pawng/lang dihin an thlai. Cu chung vialte ahcun Pathian Bia nih khan a hnemh caah intuar khawhnak thazaang a ngei.\nA voikhatnak an tlaih ahkhan a chungkhar hmuh khawh nakhnga tirawl loin Pathian nih thlacam seh a ka ti tiah ni 74 chung rawlulh in thla a cam. A Bible an chuhpiak caah thonginn ahcun zoh loin a rak thiammi hmangin Pathian nih bia a ruah zungzal. A taksa a faak nain a thlarau a dam.\n((a tuanbia rel nuamh ai thokka lawng a si rih, a sau cang caah adang cu part II ah))


MP Ka Cuh Lai Na Timi Cu Hi Ruang Bak Ah Si Ko. Sifak Na Hlen Diam Hna – Lai Lungrawn Post\nMP cuh dingin timh lamhnak na ngeihtak komi a si cun kan lawmhpi tuk. Mino tein ramrian luh cu a fawi lo nain duh a nung i ram caah a thami thil a chuah pi khawh. 1. Khuate lei phaisa na bawmhmi hna ruangah na tinhmi a um ko lai tiah an rak ruah dihdiam cang. Atu ah MP ka lut lai na timi cu phaisa 20000 in Sifak pawl na hlen hna tinak a si.\n2. Vawlei cung ramtha bik Englang zongah sianginn kai na si bantuk in” Business man nih ram mipi le cozah influence ” tuah a tha lo timi na theih tuk ko bu ah Thantlang le Hakha peng mipi phaisa 20000 in influence tuah na timh mi hna hi a tha bak lo. Democracy phung he a kalhmi a si.\n3. USDP le CNLD an sunghnak dingah tiah Hakha le Thantlang peng khuate tiang cathanh na chuah peng. Atu cu an sungh cang tiah na ruah hnu ah MP ka cuh ve lai na timi cu milih chim lungput that lo taktak na si. 4.\nMipi cu MP ka tlin cun ka thlahlawh in Sifak kan bawmh hna lai tiah na hlen khawh men hna lai nain mifim cu na hleng kho hna lai lo. MP na tlin taktak cun Business tuah na ngah ti lai lo. Na tuah ko a si cun Democracy na duh loin pumpak caah na tuan sawh bia tinak si lai. Ramdawt lo cu mah dawt lo nakin a fak deuhmi a si. MP na cuh tak ding a si lo cun ka comment hi ka palh. na cuh tak cun ka comment a dik. Cattialtu: Mai Dawt Chin Sung\nNote: Mah hi Mai Iang Chin Sung timi nih comment in a pek chin mi a si. Cathlahtu nih amah tuh ning in a thlahmi si hrim lo timi nan theihthiamnak lai zong kan nawl fawn hna. Ka lawm.


KHAH TRUMP LE JOE BIDEN DIRHMUN KHUARUAHHAR SI CANG HIH – The Chinlung Post\nKHAH TRUMP LE JOE BIDEN DIRHMUN KHUARUAHHAR SI CANG HIH\nLaimi tampi zumhmi le vawleipi zong nih zumhmi Donald Trump nih atuhi Biden cu a vun namhneh ngaingai cang. North Carolina, Alaska, Georgia le Michigan ah cun tei nak a vun hmuh cuahmah cang electoral vote an thlak mi vun khawmh suat tik ah a dih lak in vote 70 a si cang, Trump nih tu zing tiang i vote 213 a hmuh cia mi le electoral vote 70 a vun hmuh than mi he vun fonh piak law 70+213= 283 a chuak cang cu mu.\nBiden nih hin Arizona, Maine le Wisconsis ah tei nak a hmuh ve. Biden nih Arizona, Maine le Wisconsis hna ah vote a hmuh mi le electoral vote 25 a hmuh mi le tu zing tiang vote a hmuh mi 238 kha vun fonh piak law 25+238=263 a chuak cang caah Biden cu Trump nih a tei cang ti nak a si. a mah belte Trump nih Michigan ah electoral vote 16 a hmuh ning hi a ciangkuang deuh loh. ruahlo in Trump nih Michigan ah electoral vote 16 a hmuh mi nak tam Biden nih a hmuh khawh tthan a si ah cun Biden nih a tei ti nak a si lai. Update kan tuah tthan lai.\nRelchih aduhmi caah Myanmar Ram Hruaitu Caah Cun NLD Hi A Tha Bik Ko. Ralkap nih kum 60 chung duh tawk i an cilnaanmi le an sawksam cangmi ram, a sa thawtnak vialte an ei dih cang i a ruh lawng a tang cangmi ram, 2008 phunghram tang i remh le thlopbul cu vuleicung thil har bik a si ka zumh. Cuti bu cun NLD cozah nih kum 5 chungah tampi a remh cang ti cu hmuh cio a si ko.\nKan duhning belte cu a si kho deuh rih loh. Caan pek rih an hau. Cucaah NLD cozah na mawhchiat hlan ah, a tang i langhtermi kong khi fakpin ruat hmasa. Pakhatnak. America President Donald Trump khi Kawlram President rak tuanter hmanh, cozah hmasa Immigration Officer ( lah-wah-kah) pawl nih Tuluk le Bangali pawl phungning loin rammi sinak sing ( ting ) tampi an rak pekmi hna kong a ruah vial hmanh ah hri in aa awk men lai.\nPahnihnak. Russia President Putin zong khi Kawlram President rak tuanter ngat, phunghram remh awkah ralkap pawl lemsoi an harning kong a ruah vial hmanh ah a kan zaamtak diam lai. Pathumnak. Singapore Prime Minister( hlun ) Lee Kuan Yu kha va sawm ve hnik ca, cozah hmasa pawl leiba kong a ruah vial ah aa teng colh lai i a thi diam lai.\nPalinak. Mi rorum bik Philippine President Duterte tah vaa sawm tuah ngat, zarh khat hmanh a bawi manh lai lo,ralkap nih an tlaih colh lai i uknak an lak dih lai. Kawlram buainak a ummi kip ti awk – economics, drugs, eihmuarnak le phungbuarnak vialte ah ralkap kut neh aa tel dih. Cozah nih a tawlrel deuh paoh ah ralkap pawl nih” Uknak kan lak lai” tiah an i hrocer lengmang. Egypt democracy kong kha ruat hmanh.\nMohamed Morsi nih 30 June 2012 ah president a tuan i ralkap pawl kha dimdorh lo tukin rian a tuan caah ralbawizik Gen.Abdel Fattah el-Sisi nih cozah uknak cu 8 june 2014 ah a chuh diam ko khah.Lee Kuan Yu thiamnak a langh khunnak cu Singapore ram hmete, dodaltu um lonak ram ah amah duhning paoh in a hruai khawh hna caah a si ko.\nDonald Trump nih miphun tanhnak kong duh paoh in a aupi khawhnak cu America ram cu vuleicung ah a rum bik, a thiam bik le a thawng bik ram an si caah zei hmanh nih a dawn lo.Mi lungkhong pa Duterte nih raltha taktak in Philippine ram a hruai khawhnak cu Philippine hluttaw ah ralkap 25% an um lo pinah, an ralkap vialte khi amah kut tangah an um dih caah a si ko.\nAa lo lomi hi rak tahchunh hlah. Kawlram sining le ram dang sining cu aa thlau tuk. THIS IS MYANMAR. NLD cozah nih zeihmanh a tuah loh ti hlah,tampi a tuah cang. Atu i a lang colh rih lomi Longterm Plan zong tampi a um rih. NLD hmanh nih a tuah khawh rih lomi cu mi zei nih dah a tuah khawh hlei hnga? Ruat setmat loin mawhchiat hlah. Kawlram uktu caah cun NLD Party nak tha deuhmi a um lo caah NLD hi vote rak pe cio ko hna u sih. Credi: Victor Pa.\nAA KAN HRUAITU DINGAH NLD A TTHA BIK KO HIH, ARUANG VUN REL HMANH\nHODAH PRESIDENT ASI LAI TIMI A FIANG CANG HIH, RAK ZOH CIO UH


Breaking News: Thlacam Bawmh Sawmnak, Dam Tein Kan Hmuh Than Khawh Nakhnga – The Cherry Par\nThlacam Kan Bawmh Peng Uh\nSagaing ramthen, Kalaymyo District, Tanbu khuami tlangval Thangpi Cu nihin ni January 17, 2021; suimilam 5:00am to 6:00am karlak ah a umnak thlawngpi tiva timi le Rili hram ah thlawng sung ah pet in ti athlah tia i a minung pum cu atu tiang hmuh a si rih lo tiah thawng theih a si.\nAtu lio ti cu caan ah hi bantuk thawngpang theih cu a nuam lo taktak khi a si. Malaysia cu lockdown lio pi a si tikah a poi kho tuk hringhran. Malaysia ram cu state pakhat le pakhat tlawng kai khawh zong a si lo caah Pathian tu nih a nunnak lam hruai hram ko seh. Dam tein kan hmuh than khawh nakhnga ding caah thlacam in rak kan bawmh peng u, tiah zumtu unau nan zate kan in sawm hna. A tanglei ah hin anmah Khualsim holh in thawng an thanhmi hi tling deuh tein rak rel chap ve hmanh.\nThlacam in nahtiah dil bawm le hu; Tanbu khua mi tlangval Thangpi cuh nihin maw(17/1/2021) nazi 5Am leh 6 Am kar lak ah aomnak thlawngpi(မြစ်) leh pinle(ပင်လယ်) hram ah thlawng sung ah pet in ti athlah tia ih a minung cuh a tutiang hmuh aii hrih lo. Atulio tikcucan ah vak ngah lo lockdown lak ah vehvaih leh hrawltiak khaw angah lo caah Pa Pathian ni anun lam hruai in damten kan hmuh tiak kho nak ding thlacam in naktiah dil le hu tiah zumtu unau zaten kan tan sawm. Credit: Khualsim CF\nPu Trump ttanhtu upa le hruaitu (pastor, evangelist, le vawlei lei hruaitu) pawl nih Trump vote pek ding le ttanh ding in Laimi zapi zaran nan forh hna i mah pawl nih cun hehtiah a hman lo ning in atutiang Trump kong cu an ttial peng rih ko, an lih le an hrokhrawl in. Biden ttanhtu pawl khawmenh ttha lo le zoh dawh lo ngai in Facebook ah a phun2 in an kan ti. Asinan hruaitu pawl cu dai tein nan um cang, nan si ti hna lo/nan mawhchiat ti hna lo. Mah thil vialte an tuahmi nih khin Lai miphun le Lairam caah tthat lonak tampi a chuahpi te lai hmailei ah. Lai miphun caah Pathian thluachuah a khamtu an si ti khawh si. Curuang ah, Trump ttanhtu upa te sinah biacah kan duhmi hna cu Trump ttanhtu zapi zaran zeithei lo pawl sinah ca chuah uh law, Trump kongah thawngpang hman lo ttial ti lo ding in le Biden ttanhtu pawl cungah biafak le holh dawh loin khawmenh pek ti lo ding in, le zohdawh loin a phunphun tuah ti lo ding pawl in hei ti hna uh law a ttha tuk lai ka ti.\nMah thil ttha lo an tuahmi vialte nih khin anmah ca le Laimi caah thil ttha lo tampi a chuahpi te lai ti ka phang. Hruaitu pawl nan rian bak a si. Aruang cu nanmah upa pawl nih fawh hehtiah nan forh hna cu Trump vote pek ding in. Thil ttha lo a phunphun an tuahmi vialte le thawngpang hman lo ttial an hmang pengmi pawl cu hei ngolter cang hna uh/hei thlauh cang hna uh tiah kan nawl hna. Ningzak thil fawh an tuah rih lengmang ko hna khi. Pathian thluachuah a phurtu ding thil lawng tuah cang hna uh sih. Credit: Saya Van Tum\n← Hniarlawn Baptist Church Local an la\nSaya Van Tum a titu pawl sin biacah, Saya Van Tum cu Chandeih Lion Bantuk in a raltha mi si →